Egységes segélyhívószám lesz Szerbiában is

Az Európai Unió országaihoz hasonlóan, Szerbiában is a 112-es általános segélyhívószám bevezetését tervezik.

A Politika napilap értesülései szerint 2020. január 1-jétől az Európai Unió országaihoz hasonlóan, Szerbiában is a 112-es általános segélyhívószám bevezetését tervezik. Ezzel az újítással a bajba jutott vagy veszélyben lévő polgárok egyszerűbben juthatnak segítséghez.
Emlékeztetőül: Szerbiában jelenleg a 192-es a rendőrség, a 193-as a tűzoltóság, a 194-es pedig a mentőszolgálat telefonszáma.

Egységes segélyhívószám lesz egész Szerbiában.

Az egységes segélyhívószám 1 telefonszám, amit az egész országban használnak.
A segélyhívószámot akkor hívja az ember, ha bajban van.
A segélyhívószám hívása után, segítenek az embernek a bajban.
Az egységes segélyhívószám a 112 lesz egész Szerbiában.
A tervek szerint a 112-es segélyhívószám 2020 januárjától lesz.
Az Európai Unió országaiban is a 112-es segélyhívószámot használják.
Az Európai Unió sok ország csoportjának a megnevezése.
Az Európai Unióhoz tartozó országokat tagállamoknak nevezzük.
Az Európai Unióhoz jelenleg 28 ország tartozik.
Szerbiában a rendőrség telefonszáma a 192.
Szerbiában a tűzoltók telefonszáma a 193.
Szerbiában a mentők telefonszáma a 194.
Szerbiában ezeket a telefonszámokat lehet hívni, ha bajban van az ember.
2020-tól csak 1 segélyhívószám lesz, amit a bajban hívni kell.
Ez a szám a 112 lesz.


Pásztor István: Megmarad az óbecsei iskola

A VMSZ elnöke azt üzente az óbecseieknek, hogy megnyugodhatnak, megmarad az iskola, az elmúlt napokban folytatott háttértárgyalások ugyanis sikeresnek bizonyulnak.

A Vajdasági Magyar Szövetség megtette a szükséges lépéseket annak érdekében, hogy ne zárják be az óbecsei Petőfi Sándor Általános Iskolát - nyilatkozta a Pannon RTV-nek Pásztor István. Jelenleg is dolgoznak a megoldáson. Az iskolának meg kell maradnia - szögezte le a VMSZ elnöke. A községi iskolahálózat kialakításával megbízott munkacsoport szerint azért kellene bezárni az iskolát, mert a minimumként meghatározott 480 helyett 253 diákja van. A helyiek aláírásgyűjtésbe kezdtek az iskola védelmében, egy hét alatt több mint 6 ezren támogatták a petíciót. Pásztor István szerint az, hogy összefogtak a polgárok, csak alátámasztja a Vajdasági Magyar Szövetség álláspontját, a párt ugyanis azt képviseli, amit az óbecsei magyar emberek is fontosnak tartanak.

Pásztor István, elnök, VMSZ: „Nekünk az a meggyőződésünk, hogy ennek az iskolának meg kell maradnia, mert annak a becsei magyar kis közösségnek a részét képezi, amelyik ott, a templom körül kialakult. Ugyanakkor meggyőződésünk szerint az iskola léte kielégíti azokat a feltételeket, amelyek előírásra kerültek. Lehet, hogy ebben a pillanatban nincs kellő számú gyerek, de van kellő számú osztály, illetve a két meglévő iskola között, vagy a legközelebbi iskolához több mint két kilométer van.”

Megmarad az óbecsei iskola

Ezt Pásztor István a VMSZ elnöke mondta.

A VMSZ a Vajdasági Magyar Szövetséget jelenti
A VMSZ egy politikai csoport.
Az óbecsei Pefőfi Sándor Általános Iskolát akarják bezárni.
Óbecse egy város Vajdaságban.
Vajdaság Szerbiában van.
Azért akarják bezárni az iskolát, mert nincs 480 tanulója.
Az iskolának 253 diákja van.
A diák és a tanuló ugyanazt jelenti.
Az emberek nem akarják, hogy az óbecsei iskola bezárjon.
A szülők aláírásokat gyűjtöttek, hogy ne zárják be az óbecsei iskolát.
Több mint 6000 ember írt alá.
Pásztor István azt mondta, nem kell félni az óbecsei általános iskola nem fog bezárni.


Szigorúan büntethetik azokat a szülőket, akik megtagadják a gyermekeik oltását

A legsúlyosabb esetben akár végleg kiemelhetik a gyermeket abból a családból, ahol a szülők nem adatják be csemetéjüknek a védőoltást az első osztály megkezdése előtt.

Ezt Mladen Šarčević szerb oktatási miniszter jelentette ki a Belgrádi Rádió egyes csatornájának nyilatkozva. A tárcavezető emlékeztetett, hogy a védőoltás beadásának határideje szeptember elseje, és szigorú büntetés vár azokra a szülőkre, akik nem tesznek eleget ennek a kötelezettségnek.
Šarčević arról is beszélt, hogy a létszámstop ellenkező hatást váltott ki az oktatásügyben, ezért azt szeretné, ha az oktatás terén törölnék el először. Ezáltal a jelenleg meghatározott időre alkalmazottak állandó munkaviszonyba kerülnének. Az államnak ez semmibe sem kerülne, hiszen az alkalmazottak száma nem nőne, viszont az állandó munkaviszonnyal rendelkezők hiteleket vehetnének fel, és a gyermekvállalásba is bátrabban vágnának bele a foglalkoztatottak - véli a miniszter.

Büntetést kap a szülő, aki nem viszi védőoltásra a gyerekét

Szigorú büntetést kap az a szülő, aki nem viszi el a gyerekét védőoltásra.

A védőoltás kötelező.
A védőoltás megvédi a gyereket a betegségektől.
A védőoltáson a gyerek injekciót kap.
A védőoltásokat meg kell, hogy kapja a gyerek az 1. osztály kezdése előtt.
A védőoltásokra a gyerekeket 2019. szeptember 1-jéig kell elvinni.
A szülő, aki nem viszi el 1. osztály megkezdése előtt a gyereket a védőoltásra, büntetést kap.
Legrosszabb büntetés lehet, hogy a gyereket elviszik a családból.


Holnap ülésezik a válságstáb

Áttekintik az aktuális szerbiai járványhelyzetet, és azt is, hogy milyen hatásai voltak az érvényben lévő korlátozásoknak a koronaszámokra, majd csak azután döntenek a további lépésekről.

Jelenleg egyáltalán nem nyithatnak ki a kávézók, éttermek, éjszakai klubok és bárok, valamint a bevásárlóközpontok, minden más dolgozhat este 8 óráig, a mozik, színházak, kiállítótermek és könyvtárak 9 óráig. A válságstáb ülése szerdán 8 órakor kezdődik.

Szerdán újra megbeszélést tart a válságstáb

Szerdán újra megbeszélést tart a szerbiai válságstáb.

Szerda március 24-e lesz.
Szerdán a szerbiai válságstáb
megbeszélése reggel 8 órától fog kezdődni.
A szerbiai válságstáb a járványügyi
helyzetről fog megbeszélést tartani.
A szerbiai válságstábban orvosok is vannak.
A szerbiai válságstáb az országban
bevezetett szigorításokról is beszélni fog.
Jelenleg egyáltalán nem nyithatnak ki
a kávézók, az éttermek,
az éjszakai klubok és bárok.
Jelenleg nem dolgozhatnak
a bevásárlóközpontok sem Szerbiában.
Minden másfajta üzlet és bolt
este 8 óráig dolgozhat az országban.
A mozik, a színházak, a kiállítótermek
és könyvtárak este 9 óráig dolgozhatnak.
A jelenlegi szigorítások azért kellenek,
mert újra sok a koronavírusos beteg
Szerbiában.
Fontos betartani a szigorításokat,
hogy kevés beteg legyen az országban.


A bérmálás szentségéhez járultak a hajdújárási diákok

A bérmálás szentségéhez járultak a hajdújárási hatodikos, hetedikes és nyolcadikos diákok a helyi Keresztelő Szent János templomban. Mint minden harmadik évben Hajdújáráson, a Szabadkai Egyházmegye püspöke szolgáltatta ki a bérmálás szentségét.

A bérmálkozók a bérmaszülők kíséretében vonultak be a templomba, akiknek feladatuk segíteni és támogatni a bérmálkozót a keresztény úton.
A szentmise keretében 38-an járultak a bérmálkozás szentségéhez. Sokan szorgalmasan eljártak a hittanórákra, és szépen felkészültek a bérmálási szentmisére, hiszen maga a bérmálkozás megerősíti őket abban, hogy nagykorú keresztényként Krisztusról tegyenek tanúságot a közösségükben.
Kiss Katarina: „Az nagyon fontos, amit mindenki, aki meg van keresztelve és elsőáldozó is, az bérmálkozhat is.”
Remete Lénárd: „Örülök, hogy sikerült, és ez egy szép ünnep számomra, és a templomban is egy szép mise volt.”
A bérmálás egy fontos életfordulót szentel meg, hiszen kilépve a gyermekkorból a fiatalok vállalják a vallásos élettel járó feladatokat.
Horvát Endre, plébános, Keresztelő Szent János plébániatemplom, Hajdújárás: „Saját önszántukból vallják meg a hitüket. Ez mindig egy kis csoda. Mindig egy olyan esemény, pont olyan, amikor tanít egy mester egy fiatalt, és amikor először csinál meg valamilyen művészeti alkotást, ugyanígy egy kicsit rábízzuk mi is a saját hitünket a fiatalokra, azzal a reménységgel, azzal a bizalommal, hogy elég ügyes lesz, elég tisztelettudó lesz, elég felelősségteljes lesz, ahhoz hogy azt, ami számunkra érték, a hitünk azt tovább vigye.”
A bérmálás a szentmise keretében történt. Fontos mozzanata a bérmálkozó homlokának krizmával, vagyis szentelt olajjal való megkenése.

Bérmálás volt Hajdújáráson

Tegnap délután a bérmálás szentségéhez jutottak a hajdújárási diákok.

Hajdújárás 1 falu Szabadka községben.
A hatodikos, hetedikes és nyolcadikos diákok
a hajdújárási Keresztelő Szent János
templomban bérmálkoztak meg.
Mint minden harmadik évben Hajdújáráson,
a Szabadkai Egyházmegye püspöke
bérmálta meg a diákokat.
A Szabadkai Egyházmegye
püspökét Slavko Večerinnek hívják.
A bérmálkozók a bérmaszülők kíséretében
vonultak be a hajdújárási templomba.
A bérmaszülők feladata segíteni és támogatni
a bérmálkozót a keresztény úton.
Tegnap a szentmisén 38 bérmálkozó volt.
Sok diák szorgalmasan járt a hittanórákra
és szépen felkészült a bérmálási szentmisére.
Fontos pillanata a bérmálkozásnak,
amikor a bérmálkozó homlokát
krizmával keni meg a püspök.
Krizma szentelt olajat jelent.


Pályázat ablakcserére, házak szigetelésére, kazánok, napelemek megvásárlására

Kilenc észak-vajdasági önkormányzat teszi lehetővé a közeljövőben a polgárok számára, hogy lakóépületek, családi házak és lakások energiahatékonyságára pályázhassanak.

Magyarkanizsa, Csóka, Zenta, Ada, Topolya, Kishegyes, Szabadka, Óbecse és Törökkanizsa a minisztériumi támogatással együtt több mint 90 millió dinárt biztosítanak erre a célra.
Csóka először vett részt a programban, 4 millió dinár áll a Tisza-menti község rendelkezésére.
Oláj Tibor, a KKT elnöke: "Csóka község az állami fejlettségi szintű rendelet alapján a harmadik kategóriába van sorolva, tehát a fejletlen községek sorába tartozik, ez is egy kritérium volt a pályázat kiírásánál, úgyhogy teljes mértékben a kért összeget meg is kaptuk az államtól."
Pozitívan értékelte a pályázati lehetőséget Zenta polgármestere Czegledi Rudolf is. Az önkormányzat már tavaly is részt vett a programban, a tapasztalat pedig azt mutatja, hogy nagy igény mutatkozik a pályázatra. Az elmúlt évben több mint 60 családnak tudtak támogatást biztosítani.
"Az ami fontos, illetve az, ami tavaly meglett állapítva, hogy ez a pályázat jó lenne ha folyamatosan menne a következő években, ez úgy néz ki, hogy megtörtént, hogy az idén is van pályázat."
Magyarkanizsa község ötmillió dinárt kapott lakóépületek, családi házak és lakások energiahatékonysági programjának társfinanszírozására, az önkormányzati költségvetésből pedig ugyanennyi pénzt különítettek el erre a célra, így Magyarkanizsán és a hozzátartozó falvakban az idén összesen 10 millió dinárt fordítanak az energiahatékonyság javítására.
Fejsztámer Róbert, Magyarkanizsa polgármestere: "A polgárok maximum 50 százalékos vissza nem térítendő támogatást tudnak majd kapni az önkormányzatok részéről, tehát ez azt jelenti, hogy a polgároknak minimum 50 százalékot hozzá kell rakni majd rakniuk ehhez a beruházáshoz."
A pályázatra másfél-két hónap múlva lehet jelentkezni. A pályázók ablakcserére, házak szigetelésére, különféle kazánok vagy napelemek megvásárlására adhatják be majd a kérelmüket.

Pályázni lehet ablakcserére, házak szigetelésére, kazánok és napelemek megvásárlására.

A pályázatra 9 vajdasági település lakosai jelentkezhetnek.
Ez a 9 vajdasági település a következő:
Magyarkanizsa, Csóka, Zenta, Ada,
Topolya, Kishegyes, Szabadka,
Óbecse és Törökkanizsa.
A pályázatra 1,5 vagy 2 hónap múlva lehet jelentkezni.
Két hónap múlva május lesz.
A lakosok ablakcserére, házak szigetelésére,
különféle kazánok vagy napelemek megvásárlására
adhatják be jelentkezésüket a pályázatra.
A lakosok a pályázat megnyerésével
50 százalékos támogatást tudnak majd kapni.
Ez azt jelenti, hogy a lakosoknak
például a megvásárolt ablakok felét kell kifizetniük,
másik felét pedig a pályázatból nyert
pénzösszegből tudják kifizetni.
A zentai lakosok számára tavaly is
nyitott volt a pályázat.
Tavaly több mint 60 családnak tudtak
támogatást biztosítani Zentán.
Tavaly 2021 volt.


Magyar napközi indul Kúlán

A Magyar Nemzeti Tanács felkarolta a kúlai kisgyermekes szülők kezdeményezését, szeptemberben magyar napközi indul a településen. Nagy segítség ez a szülőknek, mivel a legtöbben eddig a topolyai bölcsődébe vitték a gyermekeiket.

Most még üres a kúlai Pitypang óvoda játszótere, de hamarosan gyerekzsivaj tölti majd meg. Az 5-től 6 éves gyerkőcök mellé, hamarosan 2-től 4 éves picik is társulnak.
Benedek Dániel, szülő, Kúla: „Társaságba tudjuk adni, lesz aki vigyázzon rá. Biztonságban tudhatjuk a gyereket. Eddig a nagymama vigyázott rá, így egy kicsit tehermentesítjük ezzel.”
Jut Papajcsik Erikáéknak két kisgyermekük van. Egy öt hónapos, és egy három éves kislány. Az idősebbik gyerkőcöt eddig a topolyai napközibe vitték nap mint nap, ez az ingázás szülő és gyermek számára egyaránt kimerítő.
Jut Papajcsik Erika, szülő, Kúla: „Nagy segítség, hogy itt is lesz Kúlán, és nem kell vele utazni. Nagyon örülünk, és ő nagyon várja szerintem, mert eddig is nagyon szeretett járni a bölcsibe, úgyhogy szerintem nagyon várja.”
A magyar napközi ötlete már évekkel ezelőtt megszületett - mondta el Valka Károly, Kúla alpolgámestere. Az 5-től 6 éves gyermekek számára eddig is volt magyar nyelvű óvodai oktatás, mostantól pedig 2−től 4 éves gyermekek is csatlakoznak hozzájuk, az MNT támogatásának köszönhetően.
Valka Károly, alpolgármester, Kúla: „Most az óvodában van 15 nagyobb gyerek, hozzájuk fog csatlakozni a hat gyerek, akik két-háromévesek. Próbáljuk őket már az elejétől ideszoktatni a magyar óvodába. Utána itt az iskola is, itt van közel a népkör is, tehát minden ami magyar, az itt lesz egy helyen.”
A napközi elindításához minden körülmény adott, csupán néhány technikai dolog hiányzik - tette hozzá az alpolgármester. Eddig 6 gyermeket írattak be a napközibe, jövőre várhatóan legalább ketten csatlakoznak hozzájuk, amint betöltik második életévüket.

Magyar napközi indul Kúlán

Szeptemberben magyar napközi indul Kúlán.

Kúla 1 település Vajdaságban.
A kúlai Pittypang óvoda épületébe
eddig 5 évestől 6 éves korig jártak a gyerekek.
Szeptembertől már a 2-től 4 éves picik is
járhatnak a kúlai Pittypang óvoda épületébe.
Nagy segítség ez a kúlai szülőknek,
mert eddig sokan a topolyai
bölcsődébe vitték a gyermekeiket.
A Magyar Nemzeti Tanács támogatásának
köszönhetően indul el szeptembertől
a magyar napközi Kúlán.
Az óvodába eddig 15 nagyobb gyerek járt.
Szeptembertől még 6 kisgyermek
fog járni a kúlai magyar napközibe.
A 6 gyermek között 2 és 3 évesek vannak.


Ruhaosztást tart a szabadkai Vöröskereszt

Használt ruhaosztást tart a szabadkai Vöröskereszt szombaton 10-től 12 óráig a szervezet udvarán.

A rászorulók az előkészített kínálatból szabadon válogathatnak.
Aki pedig adományozni szeretne, megteheti hétköznapokon 8 és 14 óra között. A szervezet arra kéri a felajánlókat, hogy a könnyebb tárolás érdekében dobozokba vagy zacskókba csomagolják az adományokat.

Ruhaosztás szombaton a szabadkai Vöröskeresztben

Szombat délelőtt 10 órától ruhaosztást tart a szabadkai Vöröskereszt.

Szombat szeptember 18-a lesz.
A Vöröskereszt 1 szervezet,
amely rászoruló embereken segít.
A használt ruhákból szombat
délelőtt 10 órától 12 óráig lehet válogatni
a Vöröskereszt udvarában.
A szabadkai Vöröskereszt címe:
Fasizmus Áldozatainak Tere 3.
A rászorulók az előkészített ruhákból
szabadon válogathatnak és vihetnek haza.
Rászoruló ember az, akinek nincs elég pénze
meleg ételt venni, ruhát vásárolni vagy nincs otthona.
Aki a régi ruháját szeretné odaadni
a rászoruló embereknek, az elviheti a ruhákat
a Vöröskeresztnek minden hétköznap
reggel 8 órától délután 2 óráig.
A Vöröskereszt arra kéri az adományozókat,
hogy a könnyebb tárolás miatt
dobozokba vagy zacskókba csomagolják
a ruhákat.


Olasz orvosok segítik a szerbiai egészségügyet

Olasz orvosok érkeztek az országba, hogy megosszák tapasztalatukat szerbiai kollégáikkal, Olaszországban ugyanis az élvonalban harcoltak a koronavírus-járvány ellen annak kritikus csúcspontja idején.

A szakemberek ellátogattak az újvidéki, a belgrádi, a kragujeváci és a niši kórházba. Vasárnapig maradnak, a szerb egészségügyi miniszterrel a további együttműködésről is egyeztettek.
Hattagú orvosi csapat érkezett, két aneszteziológus, egy mentőorvos, egy infektológus, egy sebész és egy egészségügyi nővér.
Több szerbiai intézményt megnéztek, kollégáikkal, orvosokkal, ápolókkal, technikusokkal egyeztettek - nyilatkozta a csoport vezetője. Kiemelte, szívélyes fogadtatásban volt részük, nagy tudású szakembereket ismertek meg, akik komoly erőfeszítéseket tesznek, elismerően nyilatkozott róluk.
Az otthoni tapasztalatokról elmondták, odahaza a legnagyobb kihívást az jelentette az orvosi csapat számára, hogy megnöveljék a kórházak befogadóképességét, valamint, hogy naponta megbirkózzanak a nagyszámú beteggel. Olaszországban, csakúgy mint Szerbiában, különféle szakterületeken dolgozó specialisták kapcsolódtak be a koronavírus elleni küzdelembe.
A hattagú olasz szakemberekből álló csapat vezetője egy sebész, aki szerint továbbra is működnie kell az összes egészségügyi ellátást célzó intézménynek, nemcsak azoknak, ahol a covid-betegeket látják el.

Olasz orvosok érkeztek Szerbiába

Tegnap 6 olasz orvos érkezett Szerbiába.

Tegnap augusztus 12-e,
szerda volt.
Olaszország 1 ország Európában.
Európa több ország csoportja.
Az olasz orvosok azért jöttek
Szerbiába, hogy tudásukkal
segítséget adjanak
a szerb orvosoknak.
Olaszországban is
nagyon sok volt
a koronavírusos beteg.
Az olasz orvosok
elmondták, hogy ők
hogyan gyógyították
a koronavírusos betegeket
Olaszországban.
Az olasz orvosok
ellátogattak az újvidéki,
a belgrádi, a kragujeváci
és a niši kórházba.
Az olasz orvosok elmondták,
hogy nagyon jó szerb orvosokat
ismertek meg,
és jó szerb orvosokkal
beszélgettek eddig.
Az olasz orvosok
vasárnapig maradnak
Szerbiában.
Vasárnap augusztus 16-a lesz.


Bejelentette az intézkedések enyhítését a szerb elnök

Kedden a kijárási tilalom 18 órától kezdődik és reggel 5-ig tart, a nyugdíjasok pedig kedden, pénteken és vasárnap este 6-tól 1 óráig tehetnek egy félórás sétát - jelentette be Aleksandar Vučić.

Az a cél, hogy a több mint másfél millió nyugdíjas ne egyszerre legyen kint, a bevásárlás pedig marad a hajnali órákra továbbra is számukra - húzta alá a szerb elnök.
Az idősek félórája pedig, ha az első héten, a kijelölt napokon rendben lezajlik, akkor a jövőben kiterjeszthetik, így a nyugdíjasok minden nap sétálhatnának fél órát - mondta Vučić.
Aleksandar Vučić, államfő, Szerbia: „Nem 17 órakor fog kezdődni a kijárási tilalom, hanem 18 órától, minden nap. Tehát így egy órával tovább dolgozhatnak az élelmiszerüzletek és a gyógyszertárak, de az emberek is egy órával többet tudnak dolgozni.”
Keddtől kinyithatnak egyes kisebb szaküzletek, boltok, műhelyek, majd fokozatosan a többi egy-két héten belül, ha továbbra is javul a helyzet, amennyiben romlik, akkor eltörlik az enyhítéseket.
A borbélyok, fodrászok, kozmetikusok, edzőtermek május 4-től nyithatnának.
A szállodák, fürdők, bevásárlóközpontok, kávézók, éttermek valamikor május első felében fogadhatnák ismét a vendégeket, vásárlókat.
A nemzetközi forgalom és az ellenőrzött repülőforgalom is ekkor indulhatna meg.
Az építkezések viszont már most kedden teljes gőzzel megindulhatnának.
Reméli, hogy a korábban már megígért 100 euró értékű egyszeri gyorssegélyt már május 11-12-én folyósítják az embereknek.
Aleksandar Vučić, államfő, Szerbia: „Úgy hiszem, hogy mi már május 11-én vagy 12-én ki tudjuk fizetni az embereknek ezt a pénzt. Tehát, az azonnali intézkedéseknek köszönhetően, a kifizetések már 20 nap múlva elindulhatnak. Azt gondolom, hogy nagyon jó munkát végeztünk.”
Aleksandar Vučić (@buducnostsrbijeav) által megosztott bejegyzés, Ápr 18., 2020, időpont: 12:27 (PDT időzóna szerint)
Javul a helyzet Vajdaságban és Belgrádban - emelte ki Aleksandar Vučić.
Csitul a járványhelyzet Vajdaságban, Nagykikinda és Szabadka után most Szerbia északi része teljesen megnyugszik. Nem mondhatjuk, hogy minden rendben, de csillapodik - jelentette ki Aleksandar Vučić ma este a Pink TV műsorában.
Nyugat- és Kelet-Szerbiában is jól állunk - tette hozzá.
Gond továbbra is Délkelet-Szerbiában van, a niši és a toplicai körzetben, Aleksinac pedig egy potenciális gócpont - mondta a szerb elnök.
Александар Вучић (@avucic) által megosztott bejegyzés, Ápr 18., 2020, időpont: 12:51 (PDT időzóna szerint)
Az idei nyaralások kapcsán Vučić elmondta, senkinek sem tilthatja meg, hogy elutazzon, de a legészszerűbb lenne az országban maradni.
Nem állt le a munka, nem állították le a nagyberuházásokat, maradnak a tervek, építkezünk tovább - szögezte le az elnök.
Szerbia megállta a helyét, halad európai útján és kiváló kapcsolatai vannak keleten, az acélos barátságot Kínával semmi áron sem szakítjuk meg - fogalmazott.

Szigorítások enyhítése Szerbiában

A szerb elnök bejelentette, hogy enyhítenek az intézkedések szigorításain Szerbiában.

A szerb elnököt
Aleksandar Vučićnak hívják.
Hétköznaponként eddig
a kijárási tilalom
délután 5 órától
reggel 5 óráig tartott.
Keddtől a kijárási tilalom
1 órával később fog kezdődni.
Keddtől a kijárási tilalom
este 6 órától
reggel 5 óráig fog tartani.
Kedd április 21-e lesz.
A nyugdíjasok kedden,
pénteken és vasárnap
mehetnek sétálni
este 6 órától hajnali 1 óráig.
A nyugdíjasok fél órát sétálhatnak
az otthonuk előtt.
Fél óra az 30 perc.
A nyugdíjasok továbbra is
péntekenként
hajnali 4 órától reggel 7 óráig
tudnak bevásárolni.

Keddtől kinyithatnak
a kisebb szaküzletek,
boltok és műhelyek
Szerbiában.
Keddtől az építkezések is
 megkezdődnek.
A borbélyok, a fodrászok,
a kozmetikusok, az edzőtermek
május 4-től nyithatnának ki.
A szállodák, a fürdők,
a bevásárlóközpontok,
a kávézók, az éttermek
május elején nyithatnak ki.
Akkor nyitnak ki ezek
a helyek, ha továbbra is
javul a helyzet
a koronavírus-járvánnyal kapcsolatban.
Vajdaságban és Belgrádban
egyre kevesebb
a koronavírusos beteg.
Az elnök azt is mondta,
hogy a tervek szerint
május 11-én és 12-én
küldik az embereknek
a 100 eurós segélyt.
A 100 eurós segélyt
minden nagykorú
szerbiai ember
meg fogja kapni.
100 euró az 11.700 dinár.
Nagykorú az, aki betöltötte
a 18. életévét.


Mostantól nem verheti büntetlenül a gyermekét

A családról szóló törvény legújabb módosítása szerint bevezetik a gyermekek fizikai megbüntetésének teljes tilalmát, illetve a fizikai bántalmazást a gyermeknevelésben.

Ezt nyilatkozta a Politikának Dragan Vulević, a szociálisügyi kérdésekkel megbízott miniszter tanácsadója. A törvénymódosítással a szülőket szeretnék rávenni az erőszakmentes nevelési módszerek alkalmazására. Vulević hozzátette: senki sem fog börtönbe menni, és a szülői jogot sem fosztják meg senkitől, ha valaki rácsap a gyermeke fenekére. A törvénymódosítás célja, hogy a szülőkben tudatosítsa, hogy a gyermek fizikai büntetését tiltja a törvény, és hogy nem kell okvetlenül erőt demonstrálni a gyermeknevelésben.

Büntetést kap a szülő, aki veri a gyermekét

Szerbiában betiltják a szülőknek, hogy gyermeküket fizikailag megbüntessék.

Fizikai megbüntetés például, ha a szülő pofont ad a gyermekének, ha valami rosszat csinált.
Betiltani valamit azt jelenti, hogy nem szabad csinálni.
Szerbiában betiltják a szülőknek, hogy a gyermeküket fizikailag bántalmazzák.
Fizikai bántalmazás például, ha a szülő elveri a gyerekét.
Fizikai bántalmazás például, ha a szülő bele rúg a gyermekébe.
Fizikai bántalmazáskor a gyerek bőre sebes lesz.
Fizikai bántalmazáskor a gyerek csontja el tud törni.
A fizikai bántalmazás fáj a gyermeknek.
Azért tiltják be a fizikai bántalmazást a szülőknek, hogy a szülők szépen viselkedjenek a gyerekükkel.
A szülőknek meg kell tanulni a problémákat szépen megbeszélni a gyerekükkel.
A szülőknek meg kell tanulni szépen nevelni a gyereküket, erőszak nélkül.
Erőszak nélkül azt jelenti, hogy nincs verekedés, nincs pofozkodás a családban.
Nem kerül börtönbe a szülő, ha rácsap egy kicsit a gyermeke fenekére.
Nem veszik el a szülőtől a gyermeket, ha rácsap egy kicsit a gyermeke fenekére.
Büntetést akkor kap a szülő, ha elveri a gyermekét.
Nem szabad verni a szülőknek a gyermeket.
A gyermeknek fáj, ha verést kap.
Minden problémát meg lehet oldani erőszak nélkül.


Jótékonysági gyűjtés a hétvégén Szabadkán

Jótékonysági gyűjtést tartanak ma és holnap délután Szabadka főterén.

A megmozdulás szervezője a Naše malo je nekome sve nevű csoport. A gyűjtés kedvezményezettje a négyéves Mila Mikulić, aki az SMA betegség 2-es típusában szenved, vasárnap pedig a szociálisan rászorulóknak is lehet adakozni. A vásár mindkét napon 17 és 20 óra között várja a vásárlókat és a segítőket.

Jótékonysági gyűjtés Szabadka főterén

Ma július 24-e, szombat van.
Holnap július 25-e, vasárnap lesz.
A jótékonysági gyűjtést
a Naše malo je nekome sve nevű csoport szervezi meg.
A jótékonysági gyűjtést a 4 éves
Mila Mikulić kislánynak szervezik.
Mila 1 súlyos betegségben szenved.
A betegség neve az SMA betegség.
A jótékonysági gyűjtés idején pénzt lehet adományozni
a beteg kislány gyógyítására.
Vasárnap, vagyis holnap a szociálisan rászorulóknak is
lehet adományozni Szabadka főterén.
Szociálisan hátrányos ember például,
akinek kevés pénze van ételre vagy italra,
akinek nagyon rossz állapotban lévő háza van,
aki nehezen tudja eltartani a családját.
A jótékonysági vásár ma és holnap is
délután 5 órától este 8 óráig várja a vásárlókat
és a segítőkész embereket Szabadka főterén.


Visszatérhetünk a rendes kerékvágásba, ha elegen felvesszük az oltást

Lélegzet-visszafojtva várjuk a tömegesebb rendezvényeket, de vajon tervezhetünk-e nagyobb eseményeket? Június 21-ét várja egész Szerbia. Mi kell még az enyhítésekhez, a járványügyi intézkedések megszűnéséhez?

Már több mint egy éve nem bulizhattak szabadon a fiatalok, ezért nagyon várják, hogy újra belevessék magukat az éjszakai életbe Belgrádban is.
Medin Škrijelj: „Elsős egyetemista vagyok, meglátjuk később mi lesz belőlem. Szeretném, ha újra megismétlődnének a bulik. Reálisan nézve ez is egy tapasztalat, és új ismerősöket tudok szerezni, új dolgokat megtapasztalni. Őszintén szeretnék újra bulikba menni.”
Nevena Gajić: „Alig várom már. Egy éve, sőt másfél éve nem történik semmi. Mi azért összejövünk, öten, hatan. De ez nem az igazi. Mindannyian örülnénk a buliknak. Mi az egyetemista kollégiumban élünk. Ez egyfajta hallgatói élet, de nem az igazi. Nem olyan, mint mikor még voltak bulik. Ha azokat újra engedélyezik, akkor minden fantasztikus lesz.”
Vladislav Miljić: „Hiányzik a buli. Ez így nem érdekes. Délután hatkor kimegyünk a városba, de 10-re otthon kell lennünk. Nagyon hiányzik, hogy hajnali kettőig vagy háromig lehessen szórakozni.”
A bulikhoz való visszatérés egyik alapfeltétele a sikeres oltási kampány, a fiatalok bizonyos része egyelőre még vonakodik az oltástól.
„Szerintem a vakcinák nincsenek kellőképpen kivizsgálva. Őszintén, félek tőle.”
„Szerintem fontos, hogy beoltassuk magunkat minél előbb, hogy megfékezzük a járványt.”
Az oltás Belgrádban halad a leggyorsabban, így várhatóan ott térhet majd vissza leghamarabb az élet a normális kerékvágásba. Júliusban és augusztusban már koncertek is lesznek. Egyelőre úgy tűnik, azokon csak a beoltottak vehetnek részt.
Készülődnek a rendezvényszervezők is, hiszen hamarosan a lagzik megszervezését is engedélyezhetik. Az Ivent Industrija Egyesület szerint a rendezvényszervezők a járvány kezdete óta nem kaptak megfelelő segítséget, holott nagy károkat szenvedtek és a járvány által legsújtottabb csoportokba tartoznak, ezért továbbra is küzdenek, hogy felismerjék a problémájukat és támogatást kapjanak. Tavaly csak Belgrádban 25 ezer lagzit kellett volna megtartani, de ennek még a fele sem valósult meg, de ha meg is tartották azokat, akkor nagyobb ünnepségek nélkül zajlottak. A halasztások miatt idén legalább 40 ezer lagzira számítanak a szerb fővárosban. De sokan most is elkezdték halogatni a rendezvényeket, vagy más módszerekhez próbálnak meg folyamodni. Az Ivent Industriját érintő veszteségek mindenesetre százmilliókban mérhetők.
Nikola Janković, a szerbiai Ivent Industrija Egyesület igazgatósági tagja: „Az történik, amire mi már az első tárgyalásunk óta, amit Goran Vesić alpolgármesterrel folytattunk, próbálunk rámutatni. Az emberek úgy találják fel magukat, ahogy tudják. Rengeteg lagzit fognak a nagyobb központokból, Belgrádból, Újvidékről, Szabadkáról, Kraljevóból, Nišből, Kragujevácról és a többi nagyvárosból vidékre költöztetni, ahol nincs se epidemiológiai, se más ellenőrzés. Jelenleg hatalmas roham tapasztalható a hétvégi házak foglalását érintően, például Fruška Gorán és Közép-Szerbiában. Ezeken a helyeken tartanak lagzikat rend és odafigyelés nélkül. Nem szeretnék helyeket megnevezni, de a városok környező településein már nem lehet sátort és áramfejlesztőt bérelni, mert foglaltak.”
Az egyesület hónapok óta szorgalmazza egy dokumentum elfogadását, ami a rendezvényeken betartandó járványügyi szabályokat határozza meg. Szerintük ugyanakkor ez a dokumentum akkor íródott, amikor még sokkal rosszabb volt a járványhelyzet. Ezért szeretnék, ha felülvizsgálnák és újraírnák a szabályokat mielőtt még elfogadnák, hogy azok összhangban legyenek a jelenlegi helyzettel. A dokumentum egyebek között olyan szabályokat tartalmaz, melyek szerint a rendezvényszervezőknek 30 napig meg kell tartaniuk a vendégek adatait, maguk a vendégek nem üdvözölhetik egymást csókkal az eseményeken, valamint egy asztalnál csak háztartásbeliek ülhetnek maszk nélkül.
„Azt gondolom, hogy amit most el akarnak fogadni az az éttermek működésére vonatkozó szabályokkal kell, hogy összhangban legyen. A vendégek és a házasodó párok pedig egyértelműen tudják, hogy néhány dolgot tiszteletben kell tartaniuk. Nincs a megszokott csókkal üdvözlés és ölelkezés. Miért lenne probléma, hogy az ember eljöjjön, átadja az ajándékot, lefényképezkedjen az ifjú párral, és részt vegyen az eseményen. Én itt nem látok problémát.”
Belgrád mellett Újvidék is tervez nagyszabású rendezvényeket. Júliusban az Exit Fesztivált tervezik megtartani a Péterváradi várban. A jegyek értékesítése már elkezdődött és számos fellépőt is beharangoztak.
Dr. Predrag Kon járványügyi szakember elmondása szerint a felelősség, hogy minden a szabályok szerint történjen ezeken a rendezvényeken, a szervezőkre hárul. A válságstáb mindenesetre ajánlott előírásokat fog meghatározni.
„Ajánlott előírások mindenféleképp lesznek. A felelősség a szervezőkön lesz, mindenekelőtt a morális felelősségről beszélek, és ők lesznek a felelősek, ha ezek a helyek a fertőzés terjedésének helyszínévé válnak. Egy ilyen dolgot nem lehet kötelezettségként meghatározni, ez a személyes véleményem. Az is lehet, hogy mégis lehet, de ezek már jogi dolgok. Tehát, hogy valaki hogyan szervez meg egy koncertet, rendezvényt, fesztivált vagy hasonlót az kizárólag tőle függ. Mi biztosan meghatározzuk az előírásokat, ahogyan eddig is, hogy minden résztvevőnek be kell, hogy legyen oltva, túl kell lennie a betegségen, vagy védett kell, hogy legyen. A maszkkal kell védekezni. Ettől több nem létezik.”
Az újvidéki Exit Fesztivál szervezői már jelezték, hogy a rendezvényen csak a koronavírus ellen beoltottak és a negatív teszttel rendelkezők vehetnek majd részt.

Mikortól lehet újra fesztiválokat, lakodalmakat, koncerteket szervezni?

Mindenki arra kíváncsi, hogy mikortól lehet tömegesebb rendezvényeket szervezni.
Tömegesebb rendezvény például
a fesztivál, a lakodalom, a koncert.
Június 21-ét várja egész Szerbia.
Akkor derül ki, hogy lehet-e újra szervezni
nagyobb rendezvényeket az országban.
Már több mint 1 éve nem bulizhattak
szabadon a fiatalok.
A megkérdezett fiatalok már nagyon várják,
hogy újra nagy társaságban tudjanak szórakozni.
Ahhoz, hogy újra fesztiválokat, lakodalmakat
vagy koncerteket lehessen szervezni Szerbiában,
minél több embernek fel kell vennie
a koronavírus elleni védőoltást.
Eddig Belgrádban vette fel a legtöbb ember a védőoltást.
Belgrád Szerbia fővárosa.
Ez miatt várhatóan Belgrádban szűntethetik meg
legkorábban a szigorításokat.
Júliusban és augusztusban már koncertek is
lesznek a szerb fővárosban.
Tervek szerint, csak azok vehetnek majd részt
a koncerteken, akik be vannak oltva.
Nagyon sok lakodalom elmaradt tavaly
Belgrádban a koronavírus-járvány miatt.
Tavaly 2020 volt.
Ez miatt idén még több lakodalmat
szerveznének a fővárosban.
Idén 2021 van.
Belgrád mellett Újvidék is tervez
tömegesebb rendezvényeket.
Újvidék 1 nagyváros Vajdaságban.
Júliusban az Exit Fesztivált tervezik
megtartani a Péterváradi várban, Újvidéken.
A fesztiválra már árulják a jegyeket,
és híres fellépőkről is lehet már tudni.
Az Exit Fesztiválon csak a beoltott emberek
vehetnek majd részt.
Az Exit Fesztiválon csak a negatív
koronavírus teszttel rendelkezők vehetnek majd részt.
Dr. Predrag Kon azt mondta, hogy
fontos lesz a rendezvényeken is oda figyelni
az óvintézkedésekre.
Dr. Predrag Kon szerb járványügyi orvos.
Dr. Predrag Kon szerint a tömeges rendezvényeken
fontos lesz, hogy mindenki be legyen oltva
és maszkot viseljen.


Ismét megvásárolható lesz az antigénteszt

A koronavírusteszt otthon is elvégezhető.

A jövő héttől a gyógyszertárakban ismét megvásárolható lesz az antigénteszt azok számára, akik önállóan szeretnék magukat tesztelni koronavírusra. A rendelőkben és laboratóriumokban alkalmazott tesztektől eltérően ez otthon is elvégezhető.
Az általunk megkérdezett újvidékiek üdvözlik ezt az új lehetőséget, azonban nem mindenki bízik az önvizsgálat hatékonyságában.
„Úgy gondolom, hogy jó, ha az emberek maguktól is vehetnek mintát, és nem várnak majd sorokban.”
„Ami a teszteket illeti, rendben van. Aki biztos akar lenni benne, és ellenőrizni szeretni az egészségét, kell is, hogy erre lehetősége legyen. Egyébként a világon ezt már alkalmazzák. Angliában ez teljesen normális dolog.”
„Szerintem a gyorstesztek nem megfelelőek éppen, hogy kimutassák. A PCR-teszt az sokkal jobban ki tudja mutatni, főleg az omikront. Véleményem szerint nem fognak evvel semmit az emberek elérni, hogy ha vásárolják a gyógyszereket.”
Az eddigi, orrminta alapján végzett antigénteszteket kivonták a forgalomból, és csak az állami intézmények, illetve laboratóriumok számára tartanak fenn készleteket a patikák. A gyógyszertárakban eddig is kaphatók voltak különféle, házi körülmények közt elvégezhető koronavírus-tesztek, ám azok megbízhatósága gyakran kérdéses volt. Az újonnan bevezetett tesztektől remélik a sorok csökkenését a rendelőkben, ám kihangsúlyozzák, hogy továbbra is a legmegbízhatóbb a szakemberek által végzett vizsgálat.
Nina Dimitrov, gyógyszerész, Újvidék: „A piacon már vannak nyálvizsgálatok, amelyek a koronavírus jelenlétét mérik a nyálban, de mi úgy határoztunk, miután beszéltünk a szakemberekkel, hogy olyan házi teszteket kéne venni, amelyekkel az orrból vesznek mintát. Nagyon fontos kihangsúlyozni, hogy az orrüreg elejéből vett mintáról van szó, azért, hogy a laikusok, illetve bárki, aki nem szakember, fájdalommentesen alkalmazhassa magán.”
Az antigén tesztek recept nélkül szerezhetők be. Fontos, hogy aki komolyabb tüneteket észlel, menjen biztosra, és forduljon az egészségügyi intézményekhez tesztelésre.

Újra megvásárolható lesz az antigén teszt

Jövő héttől újra megvásárolhatóak lesznek az antigén tesztek a szerbiai gyógyszertárakban.

Ma január 20-a, csütörtök van.
Antigén teszt koronavírus tesztet jelent.
Az antigén teszt megmutatja,
hogy az ember volt-e már koronavírusos beteg,
és van-e védettsége a betegség ellen.
Az antigén teszt otthon is elvégezhető.
A megkérdezett újvidéki emberek örülnek,
hogy újra meg lehet majd vásárolni
az antigén teszteket a gyógyszertárakban.
A lakosok szerint az otthon elvégezhető
antigén tesztek miatt
kisebbek lehetnek a sorok a covid-rendelők előtt.
Covid-rendelő az az egészségház,
ahova azok a betegek mennek kivizsgálásra,
akiknek koronavírusos tüneteik vannak.
Az otthon elvégezhető teszt alkalmával
az orrból kell venni mintát.
Az otthon elvégezhető teszt fájdalommentes.
Az antigén teszteket recept nélkül
vásárolhatjuk meg a gyógyszertárakban.
Ez azt jelenti, hogy nem kell orvosi engedély ahhoz,
hogy megvehessük a tesztet.
A szakemberek azt mondják,
ha komolyabb tüneteket veszünk észre,
akkor biztosabb, ha orvos végzi a vizsgálatot.


Mindent az elsősegélynyújtásról

Javában tart a Vöröskereszt Nyári Tábora, Magyarkanizsán. A sátortábor hétfőn kezdődött és péntekig tart. A gyerekek játszva tanulnak a Vöröskereszt munkájáról, a véradás fontosságáról, de megtanulnak újraéleszteni, sérüléseket ellátni és kötözni is.

A kedd délelőtti órákban a magyarkanizsai Tisza-parton a táborozók az újraélesztést tanulták. Összesen húsz 11 és 14 év közötti gyerek érkezett elsajátítani az elsősegélynyújtás szabályait. Özvegy Kata elsősegély-tanfolyamot is végzett, így nem volt kérdés számára hogy a táborba is ellátogat még többet tanulni és fejleszteni tudását.
Özvegy Kata: „A fürdőzést várom a legjobban, eddig megtanultuk a himnuszt, a Vöröskereszt himnuszát, a hét alapelvet, újraéleszteni megtanultunk. Fogunk még megtanulni kötözni, ellátni sebeket.”
Tripolszki Máté régóta szerette volna megtanulni az elsősegélynyújtást.„Tegnap megtanultuk a szerb és magyar Vöröskereszt himnuszt, játszottunk, ebédeltünk, vacsoráztunk.”
A tábor célja bemutatni, hogy a gyerekek hogyan tudnak önkéntesként bekapcsolódni a szervezet munkájába és segíteni a rászoruló embereknek, amikor alkalmuk van rá.
Cseszkó Mónika, titkár, Vöröskereszt, Magyarkanizsa: „A tábornak a megszervezése számunkra azért fontos, hogy a községbeli gyerekeinknek érzékeltessük azt, hogy milyen fontos, hogy észrevegyük a bajba jutott embert és hogy annak segíteni tudjunk. A gyerekek elkezdik megismerni a Vöröskereszt alapításának történetét Henri Dunanttal. Azt az eszmét és azt a lendületet, hogy segíteni a legnagyobb bajban, a leginkább rászoruló embernek.”
A következő napokban a gyerekek betekintést kaphatnak a véradásszervezésbe. Tanulhatnak az egészséges táplálkozásról a Vöröskereszt szerepéről a katasztrófavédelemben és a személyi higiéniáról is.
Hodik Erzsébet, elnök, Vöröskereszt, Magyarkanizsa: „A vöröskereszttel fogunk továbbra is foglalkozni, ugye tegnap megbeszéltük, hogy hogy alakult meg a vöröskereszt mi a célja, mik az alapelvei, tehát az a legfontosabb. Akkor, amivel a vöröskereszt foglalkozik, lassan feldolgozzuk a témákat. Tegnap volt vízimentő is itt, mivel ma már megyünk a medencére fürödni, fontos, hogy a gyerekek biztonságosan használják a medencét.”
A tábor péntekig tart. A szervezők előadásokkal készültek, de a tanulás mellett a játékok, barátkozás és a sportolási lehetőségek sem maradnak el.

Vöröskereszt szervezett tábort Magyarkanizsán

A Vöröskereszt szervezett Nyári Tábort Magyarkanizsán.

A tábor hétfőn kezdődött és péntekig tart.
Péntek július 26-a lesz.
A gyerekek játszva tanulnak a Vöröskereszt munkájáról,
a véradás fontosságáról,
de megtanulnak újraéleszteni,
sérüléseket ellátni és kötözni is.
A táborban összesen 20 gyerek vesz részt.
A résztvevők 11 és 14 év közötti gyerekek.
A tábor célja bemutatni, hogy a gyerekek
hogyan tudnak önkéntesként részt venni
a Vöröskereszt munkájába és segíteni a rászoruló embereknek.
A szervezők előadásokkal készültek,
de a tanulás mellett játékok, barátkozás
és sportolási lehetőségek is lesznek.


Április elsején kezdődik az elsősök iratkozása

Az általános iskolák legkisebbjeinek jelentkezését május 30-áig fogadják.

A 2019/20-as tanévre azokat kicsinyeket lehet beíratni, akik 2013. február 28-a előtt születtek, azaz szeptember elsején legalább hat és fél évesek lesznek. Az ettől fiatalabb gyerekek esetében szükség van pszichológus által kiadott iskolaérettségi bizonylatra. Az iratkozáshoz szükség van a születési anyakönyvi kivonatra, az orvosi bizonylatra, illetve az igazolásra arról, hogy a gyerek felvette a kötelező védőoltásokat.

Április 1-jén kezdődik az iratkozás az 1. osztályba

2019. április 1-jén kezdődik az iratkozás az 1. osztályba.

Az általános iskola 1. osztályába kezdődik az iratkozás április 1-jén.
2019. május 30-ig lehet jelentkezni az általános iskola 1. osztályába.
Az első osztályos diákok 2019. szeptember 2-án kezdenek iskolába járni.
Azok a gyerekek fognak 1. osztályba járni, akik 2013. február 28-a előtt születtek.
Azok a gyerekek fognak 1. osztályba járni, akik 2019. szeptember 1-jén 6,5 évesek lesznek.
Vannak gyerekek, akik szeptember 1-jéig nem lesznek 6,5 évesek, de iskolába akarnak menni.
Azoknak a gyerekeknek pszichológushoz kell menniük, beszélgetni.
A pszichológus eldönti, hogy a gyerek mehet-e iskolába.
A pszichológus eldönti, hogy a gyerek, aki nincs 6,5 éves, mehet-e 1. osztályba.
A pszichológus az-az ember, aki iskolába tanulta, hogy kell az emberekkel foglalkozni.
Pszichológus sokat beszélget az emberekkel.
A pszichológus segít az embereknek, hogy jó életük legyen.
A pszichológus a gyerekekkel is beszélget.
Április 1-jétől május 30-ig lesz az iratkozás az 1. osztályba.
A szülőknek és a gyereknek is kell menni az iratkozásra az 1. osztályba.
Az iratkozásra az 1. osztályba vinni kell a születési anyakönyvi kivonatot.
A születési anyakönyvi kivonat mutatja meg, hogy az ember hol és mikor született.
Az iratkozásra az 1. osztályba vinni kell az orvosi bizonylatot.
Az orvosi bizonylat egy papír, amin írja, hogy a gyerek iskolába mehet.
Az iratkozásra az 1. osztályba vinni kell a védőoltások igazolását.
A védőoltások igazolása egy papír, amin írja, hogy a gyerek minden védőoltást megkapott.
A védőoltás ugyanaz, mint az injekció.
A védőoltás megvéd a betegségek ellen.


Szigorítás vagy védettségi igazolvány

Vagy a védettségi igazolványokat kell bevezetni vagy a szigorításokat - jelentette ki dr. Predrag Kon a Szerbiai RTV műsorában.

A válságstáb tagja szerint nem tudnak mást tanácsolni. Amennyiben a védettségi igazolványok alkotmányellenesek, akkor azt világosan mondják meg. Akkor arra reagál a válságstáb és szigorítások jöhetnek - mondta Kon.

Szigorítás vagy védettségi igazolvány

Vagy szigorításokat kell bevezetni vagy a védettségi igazolványokat Szerbiába.

Ezt dr. Predrag Kon, járványügyi orvos mondta.
Szerbiában nagyon sok a koronavírusos beteg.
Adatok szerint több mint 8 ezer
koronavírusos beteg van az országban.
Dr. Predrag Kon szerint ezt a számot
csökkenteni kell.
A fiatalok között is egyre több a koronavírusos beteg.
Dr. Predrag Kon szerint
minél több embernek fel kell venni
a koronavírus elleni védőoltást.
Így lehet csak legyőzni a betegséget.
Dr. Predrag Kon azt mondta,
ha törvényellenes a védettségi igazolvány,
akkor szigorításokat kell bevezetni az országba.
Várhatóan ezen a héten megbeszélést tart
a szerbiai válságstáb a jelenlegi járványhelyzetről,
a szigorításokról és a védettségi igazolványokról.


Júniustól ismét az iskolapadban

Már május végén befejeződhet az idei tanév Szerbiában. A diákok közül csak azoknak kell júniustól visszatérniük az iskolába, akik nyolcadikosok és kisérettségiznek, akiknek a tanárok nem tudták lezárni a jegyeiket, és azok, akik javítani szeretnének. Mindenki másnak már május végén, két héttel a megszokott idő előtt véget ér a tanév – nyilatkozta a Szabadkai Magyar Rádió Napindító című műsorában Vicsek Annamária. Az oktatási minisztérium államtitkára elmondta, a nyolcadikos diákok kisérettségije rendes, osztálytermi körülmények között zajlik majd. Mivel addigra csak ez a korosztály fog az épületben tartózkodni, több teremben és több felügyelőtanár bevonásával, az egészségügyi előírásokat betartva meg tudják tartani a záróvizsgát.
A távoktatásban jelenleg a jegyek lezárása van folyamatban. Ez nem ütközhet problémába, mert módosították az osztályzással kapcsolatos szabályzatot, vagyis már nem feltétel a négy osztályzat megléte egy-egy tantárgy lezárásánál.
Vicsek Annamária, oktatási államtitkár, Szerbia: „Ahhoz, hogy a gyerek egy év végi lezárt osztályzatot kapjon, az útmutató szerint figyelembe kell venni az első félévi osztályzatot, illetve figyelembe kell venni azt az igyekezetet, azt a motivációt, azt a részvételt, amit a gyerek ebben a második félévben, illetve a távoktatás során tanúsított.”

Júniustól újra az iskolapadban

Júniustól a kisérettségiző 8. osztályos diákoknak kell visszamenniük az iskolapadba.

Júniustól azoknak
a diákoknak is
vissza kell menniük
az iskolapadba,
akiknek a tanárok
nem tudták lezárni
a jegyeiket.
Júniustól azoknak
a diákoknak is
vissza kell menniük
az iskolapadba,
akik jegyet akarnak
javítani.
A többi diáknak
már május végén
befejeződhet
az idei tanév
Szerbiában.
A 8. osztályt fejező
diákoknak júniusban lesz
a kisérettségi.
A diákok az iskolai
tantermekben fogják megírni
a kisérettségi teszteket.
A koronavírus-járvány miatt
most interneten keresztül
történik az oktatás.
Az interneten keresztüli
oktatást távoktatásnak hívjuk.
A távoktatás végén is
minden tantárgy le lesz
zárva.
A távoktatás idején
elég 1 jegy is ahhoz,
hogy 1 tantárgyat
lezárjon a tanító
vagy a tanár.


Lelki megújulást jelent a híveknek a szentkúti búcsú

A hirtelen jött ma reggeli zápor ellenére is tömegesen érkeztek a hívek a Szabadka melletti Szentkútra, ahol ma ünnepelték a Mária-kegyhely legnagyobb ünnepét, a búcsút.

Ünnepi szentmise és kirakodó vásár is várta a híveket. A kegyhely jól ismert a Szabadka-környéki hívek körében, de távolabbi településekről is érkeztek zarándokok. A búcsú sokak számára a hit megerősítését és a lelki békét jelenti.
Palackokba töltötték a hívek a Szabadka melletti Szentkút vízét. A zarándokok közül sokan az arcukat és a végtagjaikat is megmosták vele. Lendvay Bálint Limóza is hisz a víz gyógyító erejében.
Lendvay Bálint Limóza, zarándok, Szabadka: „Minden évben itt vagyunk. Legtöbbször a reggeli misére jövünk. Persze, hogy hiszünk a víz gyógyító erejében. Ez a Mária ünnepségeknek egy része, hozzá kapcsolódik. Viszünk is belőle mindig. Egy-egy kortyocskát megiszunk, meg a lakásban tartjuk. Ez már a gyerekkorunkban is így volt.”
Az ünnepi szentmisét Pénzes János szabadkai megyéspüspök mutatta be. A zarándokokhoz Szakály József plébános is szólt. Boldogasszony népeként nagyon fontos a Mária kegyhelyek felkeresése, mivel a hívek ilyenkor megerősítést nyerhetnek arról, hogy Mária népéhez tartoznak - hangsúlyozta, utalva a magyar nemzetre.
Szakály József, plébános: „Amiként a gyermek hazalátogat édesanyjához, és törődik az édesanyjával, ugyanúgy törődünk mi is a Boldogságos Szűz Mária kegyhelyével. Meglátogatjuk azokat, és bízunk benne, hogy az ő közbenjárására égi kegyelmet nyerhetünk személyes ügyeink elérése érdekében is, de nemzetként is tudunk hozzá fohászkodni. Nemzetként is meg tudjuk szólítani, mint Mária országa, mint Mária népe.”
A Mária-kegyhelyre mindenképpen a hit hozza az embereket - mondta Hajnal Jenő. A Magyar Nemzeti Tanács elnöke hozzátette, amikor együtt vagyunk, közösséggé kovácsolódunk.
Hajnal Jenő, elnök, Magyar Nemzeti Tanács: „Nemcsak a hit, hanem az anyanyelv és az az örökség, az a hagyomány is, amely több mint ezer év óta Mária országaként, nemzetként és egy közösségként tekint mindarra, amelyet Szent István örökségül hagyott ránk.”
A Mária-emléknek nagyon fontos szerepe van az emberek érzelmi világában - hangsúlyozta a rendezvényen Pásztor István, a Vajdasági Magyar Szövetség elnöke.
Pásztor István, elnök, VMSZ: „Az egyházhoz, a hithez való kötődésük egyik megnyilvánulási formája. Ez nemcsak itt a Szentkúton van így, hanem ezt látjuk Doroszlón is. Azt remélem, hogy az elkövetkező időkben ez még kifejezettebb lesz.”
Az ünnepi szentmisét követően sokan gyertyát gyújtottak és imádkoztak. A szertartáson való részvétel, a gyógyhatásúnak tartott vízben való megmosdás, az abból való ivás egyfajta rituális lelki fürdőzést, megmosakodást jelent- hangzott el az eseményen.

Ma volt a szentkúti búcsú

Ma volt a szentkúti búcsú Szabadka mellett.

Ma augusztus 25-e, vasárnap van.
A szentkúti búcsú a Mária-kegyhely ünnepe.
A szentkúti búcsún a hívők Szűz Máriára emlékeznek.
Szűz Mária Jézus Krisztus édesanyja volt.
A szentkúti búcsú fontos ünnep a keresztény hívőknek.
Keresztény hívő az az ember, aki Jézus Krisztusban hisz.
Keresztény hívő az az ember, aki Jézus Krisztushoz imádkozik.
Nagyon sok hívő volt ma a szentkúti búcsún.
Szabadka környékéről is sok hívő érkezett a szentkúti búcsúra.
Ünnepi szentmise volt ma a szentkúti búcsún.
Azért szentkút a hely neve, mert a kútban gyógyító víz van.
A hívők hisznek abban, hogy a szentkút vize gyógyít.
Sok hívő üvegbe is öntötte a gyógyító vizet.
Sok hívő ivott is a szentkúti vízből.
Sok hívő megmosdott a szentkúti vízben.
A hívők azt mondják, a szentkúti búcsú lelki megtisztulást jelent.
Lelki megtisztulás az, amikor az ember szíve nyugodt és boldog.
A szentkúti búcsúban kirakodó vásár is volt.


Egész napra kiterjesztik az oltási igazolásokat?

Ülésezik jövő héten a szerbiai válságstáb, a fő téma az oltási igazolások esetleges 24 órára való kiterjesztése lesz a zárt helyiségekben, a vendéglátóhelyeken túl - jelentette ki a szerb miniszterelnök.

Ide tartoznának a különféle boltok, üzletek is.
Ana Brnabić hozzátette, fontos megerősíteni az intézkedések betartásának ellenőrzését. Emellett újabb ötletekre kíváncsi, hogyan tudják megnövelni az oltás iránti hajlandóságot a fiatalok körében. Az eddigi intézkedések segítségével a napi 600 fiatal beoltott elérte a napi 2000-et is, de a napokban ismét csökkenés tapasztalható.

Egész napra bevezethetik az oltási igazolásokat

Jövő héten tart megbeszélést a szerbiai válságstáb.

A válságstáb fő témája az oltási igazolások
lehetséges bevezetése 24 órára.
24 óra 1 teljes napot jelent.
Ha bevezetnék 24 órára az oltási igazolásokat Szerbiában,
akkor kötelező lenne felmutatni a zárt helyiségekben,
a vendéglátóhelyeken, különféle boltokban és üzletekben is.
Vendéglátóhely például az étterem, a kávézó, a pizzéria.
Ana Brnabić elmondta, hogy fontos szigorúan
ellenőrizni az intézkedések betartását.
Ana Brnabić a szerb miniszterelnök.
Ana Brnabić szerint fontos, hogy a fiatalok is
felvegyék a koronavírus elleni védőoltást.
Ana Brnabić elmondta, hogy korábban
napi 600 fiatal vette fel a vakcinát.
A szigorítások után már napi 2000 fiatal
vette fel a koronavírus elleni védőoltást.
Az elmúlt napokban azonban
újra kevesebb fiatal kéri az oltást.


Indulhat a védőoltás gyártása Szerbiában

Megfelelő minőségűnek találta és zöld fényt adott a belgrádi Torlak Intézetben előállított koronavírus elleni védőoltás gyártására az orosz járványügyi intézet.

Európában elsőként Szerbia az az ország, ahol a Szputnyik V vakcinát gyártani fogják - közölte Moszkva. A jóváhagyás egyszersmind azt is jelenti, hogy megkezdődhet a Torlak Intézetben a védőoltás tömeges előállítása.

Védőoltás gyártása Szerbiában

Indulhat a koronavírus elleni védőoltás gyártása Szerbiában.

Az orosz járványügyi intézet
engedélyezte Szerbiának, hogy elkezdje
gyártani a koronavírus elleni védőoltást.
Az orosz járványügyi intézet megfelelő
minőségűnek találta a Szerbiában előállított védőoltást.
Ezért kapott engedélyt Szerbia
a védőoltás gyártására.
A belgrádi Torlak Intézetben fogják gyártani
a Szputnyik V nevű védőoltást.
Belgrád Szerbia fővárosa.
Európában Szerbia lesz az első ország,
ahol a Szputnyik V vakcinát fogják gyártani.
Európa 1 kontinens.
A kontinensen több ország van.
A Torlak Intézetben tömeges mennyiségben
fogják előállítani a Szputnyik V védőoltást.


Cserkésztábor a muzslyai réten

Muzslyai, lukácsfalvi, szerntmihályi és udvarnoki cserkészek és cserkészjelöltek részvételével zajlik a muzslyai réten a Torontál Cserkészkörzet nagytábora. Az eseményt két év kihagyás után szervezték meg újra.

A nagy forróság ellenére a Bakos tanya hűvösében, jó hangulatban zajlott a cserkésztábor. A négynapos táborban a huszonkét gyerek mellett nyolc felnőtt is részt vett.
Süveg Hilda, táborparancsnok, a Torontál Cserkészkörzet elnöke: „Az elmúlt két évben nem tudtunk tábort tartani, viszont előtte már igen. Ugyanilyen szintű volt. Viszont nem volt ekkora érdeklődés. Úgyhogy ez most nagy örömömre szolgál, hogy sikerült egy ekkora létszámú cserkésztábort létrehozni Bánátban. Remélem, hogy ez azért jött így össze, hogy a gyerekek érzik és jónak látják ezt az egészet.”
Szerda estére a kiscserkészeknek ígérettevést szerveztek, így a legkisebbek is belekóstolhattak a cserkészéletbe.
Szabó Dominik, kiscserkész, Muzslya: „Leültünk a tábortűz mellé, az még égett. Raktunk rá, hogy kicsit nagyobb fényünk legyen. Akkor kétszer körbe mentünk a sátraknál, meg arra fönt a töltésnél. Akkor visszajöttünk ide a teraszra.”
Süveg Emma hét éve cserkész és most őrsvezetőként az egyik vezetője a foglalkozásoknak.
Süveg Emma, őrsvezető, Turul Őrs: „A székely-magyar rovásírást próbálom átadni a jövendőbeli cserkészeknek, cserkészjelölteknek. Ez az az írás, amit a magyarok használtak, még amikor a Kárpát-medencéhez értek, a honfoglalás ideje előtt.”
A cserkésztáborban a korábban elsajátított elméleti tudást alkalmazzák a gyakorlatban.
Rúzsa Patrik, kiscserkész, Muzslya: „Járok cserkészetre, és ott tanulunk sok mindent, és tudom már itt a dolgokat, amiket most mutatnak.”
A cserkészév megegyezik az iskolaévvel, melynek megkoronázása a táborozás.
Gabona Ferenc, elnök, Vajdasági Magyar Cserkészszövetség: „Mindazt, amit év közben tanulnak az összejöveteleken a gyerekek, a cserkészek, illetve a jelöltek, azt a táborban gyakorlatiasan is át tudjuk adni, begyakoroljuk, és azt élvezve, itten vidáman, örülve az Istenadta természetnek, ami itten körülöttünk van, és ezért egy nagy hála és köszönet a teremtőnek.
A cserkésztábor keretmeséje a nándorfehérvári csata volt.

Cserkésztábor a muzslyai réten

Cserkésztábort szerveztek a muzslyai réten.

Muzslya 1 település Bánátban.
A cserkésztáborban a muzslyai,
lukácsfalvi, szentmihályi és udvarnoki
cserkészek vettek részt.
A nagy forróságban is jó hangulatban
zajlott le a cserkésztábor a Bakos tanyán.
A Cserkésztábor 4 napos volt.
A táborban 22 gyerek és 8 felnőtt vett részt.
A gyerekek a tábor ideje alatt
sok érdekes dolgot tanultak,
és érdekes foglalkozásokban vehettek részt.
A szervezők azt remélik, hogy jövőre is
meg tudják szervezni még nagyobb részvételi számban
a cserkésztábort a muzslyai réten.


Holnaptól ismét tantermi oktatás, nem fenyeget veszély

Holnaptól közvetlen tanítási modellel folyatódik az oktatás Szerbiában, nem fenyeget veszély az oktatási intézményekben - jelentette be Branko Ružić.

Az oktatási miniszter hangsúlyozta, az elmúlt napok bombafenyegetései komoly terrorveszélyt és általános fenyegetést jelent. A tárcavezető kiemelte, minden bombafenyegetést kapott intézményt átvizsgáltak.

Holnaptól újra tantermi oktatás lesz

Holnaptól újra tantermi oktatás lesz, nincsenek veszélyben a tanulók.

Holnap május 20-a, péntek lesz.
Az elmúlt napokban bombariadót
jelentettek több szerbiai általános
és középiskolában is.
Ezekben az iskolákban távoktatás kezdődött
a bombariadók miatt.
Távoktatás otthon, az interneten keresztül történik.
A rendőrség ellenőrizte ezeket az iskolákat
és nem találtak sehol sem bombát.
Nincsenek veszélyben az iskolák,
ezért holnaptól újra rendesen,
az iskolákban tanulnak a diákok.


Petőfi-iskolák találkozója Doroszlón

Ötven évvel ezelőtt ezen a településen tartották az első ilyen jellegű találkozót.

Ismét megszervezték a Petőfi-iskolák találkozóját a VM4K Mozdulj! Petőfi! nevet viselő vajdasági programsorozatának részeként. Az első ilyen jellegű találkozót 50 éve Doroszlón tartották, ahogy a mostani jubileumi találkozót is a nyugat-bácskai településen rendezték meg.
A VM4K és a vajdasági Petőfi Sándor nevét viselő iskolák a találkozóval egybekötött vetélkedőt szerveztek. A felsős diákokból álló csapatok magyar nyelv és irodalomból, valamint történelemből mérték össze tudásukat. Vastag Evelin, tanuló, Petőfi Sándor Általános iskola, Magyarcsernye: „Magyarból és történelemből is felkészültünk, egyrészt a történelemtanárral is gyakoroltunk másrészt pedig a magyartanárnővel is töltöttünk ki különböző kvízeket és verseket is olvastunk magyar órán, Petőfi verseket.”
Az első Petőfi-iskolák találkozóját 1973-ban tartották meg Doroszlón, így az 50 éves jubileumot is szintén ezen a nyugat-bácskai településen tartották meg. A helyi általános iskola igazgatónője az első találkozón még diákként vett részt. Klemm Valéria, igazgató, Petőfi Sándor Általános iskola, Doroszló: „73-ban részt vettem, mint fellépő, az akkori tánccsoportnak voltam a tagja. Csak a képekből jöttem rá, hogy ott voltam. Aztán később ahogy idősödtem és bekerültem a csapatba, többször is sikerült eljutnom, illetve mint házigazda is voltam Petőfi-találkozós.”
A találkozót a 90-es évekig rendszeresen megszervezték, ezt egy hosszabb szünet követte. Idén pedig a Petőfi 200 emlékév MOZDULJ! PETŐFI! nevet viselő vajdasági programsorozatának részeként rendezték meg ismét. Lukács Lilla, kulturális referens, VM4K: „A 2020-as évek elején, pont a kovid-időszakban, egy online verzióban felújították ezt a versenyt. Akkor az óbecsei Petőfi Sándor Általános Iskola szervezte meg az online találkozót. Most mi egy személyes találkozóval kívánunk megemlékezni erről az 50. évfordulóról, valamint a Petőfi 200-ról.”
A kétnapos találkozón minden iskola bemutatkozhat, a diákok kiránduláson vehetnek részt, valamint csapatban megmérettethetik Petőfi Sándorról, művészetéről és a korszakáról szerzett tudásukat.

Petőfi-iskolák találkozója Doroszlón

Ismét megszervezték a Petőfi Sándor nevet viselő iskolák találkozóját Doroszlón.

50 évvel ezelőtt is Doroszlón szervezték meg
az első ilyen találkozót.
A VM4K és a vajdasági Petőfi Sándor nevét viselő iskolák
a találkozó részeként 1 vetélkedőt is szerveztek
a diákok számára.
A felsős diákokból álló csapatok
magyar nyelv és irodalomból, valamint történelemből
mérték össze tudásukat.
A találkozót régen minden évben megszervezték,
majd ezt 1 hosszabb szünet követte.
Idén pedig ismét megszervezték a találkozót
a Petőfi 200 emlékév
MOZDULJ! PETŐFI! nevet viselő
vajdasági programsorozatának részeként.
A 2 napos találkozón minden iskola bemutatkozhatott,
a diákok kiránduláson vehetnek részt.
A csapatok bemutathatják Petőfi Sándorról szerzett tudásukat.


73 csapat főzött halászlevet Martonoson

A környező országok, Magyarország, Románia, Szlovákia csapatai is fakanalat ragadtak és megmutatták halászlé készítő tudásukat.

Minden év augusztus első felében megtelik főzni szerető csapatokkal a martonosi helyi közösség mögötti tér. Az idén is szép számban érkeztek olyanok, akik nem csak enni, de elkészíteni is szeretik a halászlét. A legtöbben már visszatérő versenyzők, úgy ahogy a hajdújárási nyugdíjasok is.
Kis Csontos Ilona, tag, Nyugdíjas Szervezet, Hajdújárás: „Erős paprika, paprika, hagyma, egy kis paradicsom, ennyi kerül bele. Most pontyot főztünk, azt kaptunk, de egyébként is, leginkább pontyot főzünk.”
Martonos magyarországi testvértelepülése, Algyő lakói is képviseltetik magukat már hosszú ideje a rendezvényen. Az idén a település polgármestere, Molnár Áron készítette el a halászlevet a csapatnak.„Természetesen mivel Algyő Szegedtől 8 kilométerre van, így a szegedi típusú halászlét főzzük, de merem azt remélni, hogy az algyőiben van egy kis különlegesség, remélem, hogy a zsűri is észre fogja venni, úgyhogy mi algyői halászlét főzünk.”
A csapatoknak a helyszínen halat, valamint fűszereket is biztosítottak a szervezők.
Égető János, elnök, Ponty Sporthorgász Egyesület, Martonos: „A mai legjobban teljesítők fele, vagyis a 73 csapat fele meg lesz jutalmazva, arany, ezüst és bronz minősítéssel. Tízen kapnak aranyat, tízen ezüstöt, bronzot, valamint a legjobb édes és sós sütemény is meg lesz jutalmazva és a végén a három legjobb csapat kapja a serlegeket.”
A jó hangulatról a délután folyamán Dancs Annamari és Kádár Szabolcs gondoskodott.

Halászléfőző versenyt tartottak Martonoson

Tegnap tartották meg a halászléfőző versenyt Martonoson.

Tegnap augusztus 5-e, szombat volt.
A halászléfőző versenyt minden évben
a martonosi helyi közösség mögötti téren szervezik meg.
Idén 73 csapat vett részt a főzőversenyen.
A legtöbb résztvevő már visszatérő versenyző
a martonosi főzőversenyen.
A versenyre idén Magyarországról, Romániából
és Szlovákiából is érkeztek csapatok.
A csapatoknak a helyszínen halat és fűszereket is
biztosítottak a szervezők.
A résztvevő csapatok fele meglett jutalmazva
arany, ezüst és bronzérmekkel.
A 3 legjobb csapat serleget kapott a főzőversenyen.
Tegnap délután Dancs Annamari
és Kádár Szabolcs énekelt a nézőknek
a martonosi halászléfőző versenyen.


Márton-napi vigadalom a hagyományápolás jegyében

A közelgő Márton-nap alkalmából vigadalmat tartottak az adai színházteremben. A szervező Vadvirág Hagyományápoló Kör együttesei mellett színpadra lépett a magyarországi Sopron Táncegyüttes is, az est végén közös műsorral kedveskedtek a nézőknek.

A Sopron Táncegyüttes számos regionális, országos és nemzetközi szakmai rendezvény fellépője. Repertoárjukban Kárpát-medencei magyar és más nemzetiségek táncai jelennek meg.
Kocsis Tamás, tánckarvezető, Sopron Táncegyüttes, Magyarország: „Első alkalommal vagyunk itt Adán. Nagyon várta a csapat ezt az utazást és az itt töltött három napunkat. Nagyon nagy szeretettel fogadtak bennünket és azt hiszem, hogy az itteni közönség is meghálálta ezt, hogy ide eljöttünk, ez közel 500 kilométer azért Sopron és Ada. Nem kell messze menni, hogy miért vagyunk itt, hiszen a Kárpát-medence hagyományait, táncait ápoljuk.”
A Vadvirág Hagyományápoló Körben, és ezáltal Ada községben már hagyománnyá vált a Márton-napi szokásokat felidéző műsor.
Varga Lilla, csoportvezető, Vadvirág Hagyományápoló Kör, Ada: „Fontosnak tartjuk átadni azokat az értékeket, amelyek Szent Mártonhoz kapcsolódnak. Szerény volt Szent Márton és segítőkész és úgy gondolom, hogy a 21. században is nagyon fontosak ezek az erények. Ezt szerettük volna bemutatni a műsorunkban, illetve azokat a néphagyományokat, amelyek Szent Márton napjához kapcsolódnak.”
A hagyományápoló rendezvények fontossága vitathatatlan, hiszen ilyenkor a múltból lehet erőt meríteni a jövő megéléséhez - mondta Lakatos Adrián, a Magyar Összefogás jelöltje.
„Így tudunk fennmaradni, mint közösség. Így tudunk tanulni a nálunk idősebbektől, a felmenőinktől. Jómagam is nagyjából nyolc évet néptáncoltam, ugyanezen a közösségen belül. Nagyon jó érzés most ide visszatérnem,és abban a nevelésben részesítettek engem a szüleim, hogy megtanuljam, a hagyományainkat nem elég ápolni, meg is kell őket élni.”
A népszokás szerint Márton-nap a gazdasági év végét is jelenti, ekkor nagy lakomákat tartva illik bevárni a következő esztendőt.

Márton-napi mulatságot tartottak Adán

A közelgő Márton-nap alkalmából ünnepi műsort tartottak tegnap Adán.

Tegnap november 5-e, szombat volt.
Szent Márton napja november 11-én, pénteken lesz.
Tegnap az adai színházteremben
tartották meg a Márton-napi ünnepi műsort.
Fellépett az adai Vadvirág Hagyományápoló Kör
együttesei és a magyarországi Sopron Táncegyüttes is.
Ada községben már bevált szokás megszervezni
a Márton-napi ünnepi műsort.
A népszokás szerint Márton-nap
a gazdasági év végét jelenti.
A népszokás szerint Márton-napján
nagy lakomákat kell tartani,
hogy a következő évben is jó termés legyen.
A hagyomány szerint Márton-napján
libahúst kell enni.


Násztáncot járnak a kérészek

Elkezdett virágozni a Tisza Magyarkanizsánál. A fővirágzás várhatóan kedden vagy szerdán lesz, akkor lehetnek majd milliónyian a násztáncot járó kérészek - legalábbis ezt várják a helyiek.

Vasárnap még csak egy erőteljesebb elővirágzásnak lehettek tanúi azok, akik kilátogattak a magyarkanizsai Tisza-partra a strandhoz, a Békavár környékére, de így is viszonylag látványos volt a jelenség.
Több száz kíváncsiskodó, természetkedvelő kiránduló és helybeli várakozott vasárnap estefelé a magyarkanizsai Tisza-parton, hogy lássa a kérészek násztáncát. Bár a fővirágzás még várat magára, azért így sem kellett csalódniuk, mert több ezer kecses rovar szállt a víz felett. Voltak szerencsések, akiknek a közelébe került egy-egy egyed, így tüzetesen megvizsgálhatták.
Tót Lillien, Szabadka: „Amikor még nem kel ki, akkor változtatja a színét a teste, meg a farka, és amikor kikel, akkor sárgás fekete és szép.”
Voltak, akik hajóra szálltak, hogy közvetlenül a vízen figyeljék meg a nem mindennapi jelenséget, de a folyóparton is sokan összegyűltek.
Csernák Rita, Magyarkanizsa: „Minden évben lejövünk. Megnézzük, megfogjuk, a gyerekekkel megcsodáljuk. Szeretünk lejönni. Élvezzük a lenti létet, a homokozást és a természetet.”
Sarnyai Csaba hajóskapitány minden évben testközelből figyeli meg a kérészek látványos násztáncát. Elmondta, hogy a vasárnapi egy erőteljes elővirágzás volt, a csúcs néhány nap múlva várható.„Azért mondtam, hogy elcsíptük, mert épp egy nagyon szép kis elő-főrajzást láthatunk. Két napja történt az első előrajzás. Tegnap kicsi gyengébbek, visszahúzódóbbak voltak a lárvák, de ez így is szokott lenni. Akkor most előrajzás van, azután főrajzás, és akkor várjuk az elkövetkező napokban a fő-főrajzásokat.”
Akik tehát kíváncsiak arra, hogy milyen látványt nyújt, amikor több millió kérész keresi és megtalálja a párját, látogasson el Magyarkanizsára, mert még nem maradt le az egyedülálló jelenségről. Egy-két meleg nap, szárazság, valamint szélcsend kell hozzá, és várhatóan kedden vagy szerdán teljes pompájában virágzik a Tisza Magyarkanizsánál.

Megkezdődött a tiszavirágzás

Megkezdődött a tiszavirágzás Magyarkanizsánál.

A kérészek tánca már tegnap késő délután
látható volt a Tiszán Magyarkanizsánál.
A Tisza 1 hosszú folyó.
A kérész szárnyas rovarfajta.
Azért mondjuk, hogy kérészek tánca,
mert pár napig több millió kérész repked
a Tisza-folyó felett.
A kérészek keresik a párjukat,
ezért úgy néz ki, mintha táncolnának a folyó felett.
A sok millió kérésszel olyan, mintha virágozna a Tisza.
Ezért mondják tiszavirágzásnak.
A következő napokban várható
a legtöbb kérész megjelenése a Tisza felett.
Már tegnap sokan kíváncsiak voltak a tiszavirágzásra.
Tegnap június 18-a, vasárnap volt.
Sokan csónakról vagy hajóról lesik a különleges eseményt.
Tegnap is sokan szálltak fel
a Tiszai Tangó nevű hajóra.
Csónakról vagy hajóról még szebb látvány a tiszavirágzás.
A tiszavirágzás nagyon különleges látvány.
A tiszavirágzás nagyon különleges esemény.
A kérészek 3 évig fejlődnek a folyó mélyében,
majd csak pár napig élnek repkedve a folyó felett.
A következő napokban érdemes ellátogatni Magyarkanizsára
megcsodálni a kérészek táncát a Tiszán.


Családi- és gyereknapot tartottak Padén

Az Innovációs Központ és VMSZ helyi szervezete közösen szervezte meg már 10. alkalommal az eseményt.

Új helyszínen, a régi katolikus plébánia udvarában tartották meg az eseményt. A rendezvény kísérő programjaként tartották meg az 5. Birkapörkölt főzőversenyt is, amelyre 18 csapat nevezett be. Ez az az esemény, ahol mindenki talál szórakozási lehetőséget – vallják a résztvevők.
Kaszap Szabolcs, Padé: „Nekünk egy kikapcsolódás így a nyári kemény gürcölésben. Ilyenkor összejön a család, összejönnek a barátok és akkor ilyenkor kikapcsolódunk egy kicsit. Focizunk, főzünk, barátkozunk, beszélgetünk.”
Lengyel Gergely, Padé: „Minden dicséret a szervezésért. Nagyon szép számba összejöttek a csapatok. Közösen, önerőből mindenki segített, aki tudott. Mindig örülünk minden manifesztációnak, amit meg tudunk szervezni. Tökéletes az egész.”
Az eseményt 10 éve szervezik meg, ami egyre tömegesebb. Most is a helyiek mellett többek között Adáról és Zentáról is érkeztek szórakozni vágyók. Ripcó Krisztián, a VMSZ padéi szervezetének elnöke: „Azért választottuk a július végét, augusztus elejét, mert a templomi búcsú mindig augusztus első vasárnapján van, és mivel rengetegen kivándoroltak Padéról is külföldre, és ilyenkor sokan kiveszik a szabadságot, a búcsúra hazajönnek, és akkor itt tudnak lenni ők is ezen a rendezvényen.”
Az esemény a falu egyik legnagyobb és legtömegesebb rendezvénye közé tartozik, amiben kicsik és nagyok egyaránt részt vesznek.

Családi és gyereknap Padén

Tegnap 10. alkalommal szervezték meg Padén a családi és gyereknapot.

Tegnap július 28-a, vasárnap volt.
Padén a régi katolikus templom udvarában tartották meg az eseményt.
A Birkapörkölt főzőversenyt is a családi
és gyereknapon szervezték meg.
Összesen 18 csapat vett részt a főzőversenyen.
A látogatók szerint az eseményen minden korosztály megtalálja
a számára legérdekesebb programot.
Az eseményre minden évben egyre több érdeklődő látogat el.
Az esemény a falu egyik legnagyobb és legtömegesebb rendezvénye.


TAKT - a különleges, kísérletező, kreatív találkozóhely

Művészet, kreativitás és közösségépítés jellemzi a Temerini Alkotóműhely és Képzőművészeti Tábort, amelyet idén immár 44. alkalommal rendeztek meg a Szőreg közelében található Hevér-tanyán.

A TAKT képzőművészeti tábor különleges, kísérletező, kreatív találkozóhely, ahol a résztvevők szakmai iránymutatást kapnak, különféle technikákat sajátítanak el és a természet nyugalmában dolgozhatnak saját projektjeiken. Az idei tábornak mintegy harminc résztvevője volt.
Horvát Ágnes, Szeged: „Idén csak három napot sikerült itt lennem, ezért két kép készült. Az egyik egy akril festmény amivel ma lettem kész, a másik pedig egy konstruktivista stílusban készült kép, kicsit ilyen grafikai adalékokkal. Színek és formák. Igazából nekem ez a három nap kísérletezésről szólt.”
Vass Szabolcs, képzőművész, Kishegyes: „Átlagosan minden második évben részt veszek. Eddig nyolcszor voltam, ha jól számolom, tehát egy visszatérő képzőművész vagyok. Mindenféleképpen rengeteg faktor játszik közbe. Javarészt a természet, a művészek, az alkotói közösség, ami itt létrejön minden évben, és nagyon inspiratív mind a környezet, mind a társaság, akik itt részt vesznek. Egymástól tanulunk.”
A program célja, hogy ösztönözze a kreativitást és támogassa a résztvevők művészeti fejlődését, miközben lehetőséget biztosít a közösség építésére. Az idei alkotóműhely témája a kék szín volt.
Varga Valentin, szervező: „A tavalyi kiállítás elég színes volt, de kevés volt benne a kék, így egyértelmű volt, hogy akkor idén legyen a kék a téma. Elsősorban egy formai megkötés annak ellenére, hogy maga a kék színnek szimbolikája, tartalma van, és érzelmi hatást vált ki, nem feltétlenül az volt a cél, hogy ezt tartalmilag feldolgozzuk, inkább az, hogy egy egységes kiállítási anyag jöjjön létre a végén.”
Az alkotásokból a megszokott módon ősszel kiállítást is szerveznek majd a temerini TAKT kiállítótermében.

Alkotóműhely és Képzőművészeti Tábor Temerinben

TAKT elnevezésű alkotóműhelyt és képzőművészeti tábort tartottak Temerinben.

Idén 44. alkalommal szervezték meg a TAKT tábort.
Temerinben a Hevér-tanyán tartották a képzőművészeti tábort.
Idén 30 résztvevője volt a tábornak.
A TAKT különlegessége, hogy a résztvevők
különféle képzőművészeti módszereket tanulnak meg
és a természet nyugalmában dolgozhatnak alkotásaikon.
A program célja, hogy bátorítsa a kreativitást
és támogassa a résztvevők művészeti fejlődését.
Az idei tábor témája a kék szín volt.
Az alkotásokból októberben kiállítást is szerveznek majd a
temerini TAKT kiállítótermében.


Óriási a tömeg a magyar-szerb határon

A Röszke-Horgos autópálya-határátkelőn több kilométeres a sor Szerbia felé, de a horgosi kishatáron is rossz a helyzet.

A határfigyelő csoportok az Ásotthalom-Királyhalom és a Tiszasziget-Gyála átkelőkről is hosszú várakozási időt jelentenek. A Szerbiai Auto-Motoros Szövetség tájékoztatója szerint egész hétvégén óriási tömeg várható nem csak a határokon, hanem az autópályákon és a fizetőkapuknál is. Ennek oka, hogy még mindig sok vendégmunkás utazik haza vakációzni, és az üdülési szezonnak is a kellős közepén járunk.

Óriási tömeg a magyar-szerb határon

Óriási tömeg, és több órás várakozások vannak a magyar-szerb határátkelőkön.

A Röszke-Horgos autópálya-határátkelőn hosszú
sorok várakoznak Szerbia felé.
A horgosi kishatáron is rossz a helyzet.
Ott is több órát kell várakozni az autósoknak
a Szerbiába való beutazásnál.
Várhatóan az Ásotthalom-Királyhalom
és a Tiszasziget-Gyála határátkelőkön is
hosszú várakozási idő lesz.
Egész hétvégén óriási tömegek lesznek
a határátkelőkön.
Az autópályákon is nagy lesz a forgalom
egész hétvégén.
Hétvége szombat és vasárnap.
Ma július 24-e, szombat van.
Azért vannak óriási tömegek a határátkelőkön
és az autópályákon is, mert sok vendégmunkás
utazik haza Szerbiába pihenni.
Vendégmunkás az, aki külföldön dolgozik,
de Szerbiában van a családja, a háza.
Sokan mennek nyaralni Szerbián keresztül,
ezért is van tömeg a határátkelőkön.
A Röszke-Horgos autópálya-határátkelőn hosszú
sorok várakoznak Szerbia felé.
A horgosi kishatáron is rossz a helyzet.
Ott is több órát kell várakozni az autósoknak
a Szerbiába való beutazásnál.
Várhatóan az Ásotthalom-Királyhalom
és a Tiszasziget-Gyála határátkelőkön is
hosszú várakozási idő lesz.
Egész hétvégén óriási tömegek lesznek
a határátkelőkön.
Az autópályákon is nagy lesz a forgalom
egész hétvégén.
Hétvége szombat és vasárnap.
Ma július 24-e, szombat van.
Azért vannak óriási tömegek a határátkelőkön
és az autópályákon is, mert sok vendégmunkás
utazik haza Szerbiába pihenni.
Vendégmunkás az, aki külföldön dolgozik,
de Szerbiában van a családja, a háza.
Sokan mennek nyaralni Szerbián keresztül,
ezért is van tömeg a határátkelőkön.


Szilveszter van, az év utolsó napja

A katolikus egyházban Szent Szilveszter pápa ünnepe, akinek a nevéhez fűződik az egyházi élet római megszervezése. Az év utolsó napja a hálaadásé és a számvetésé.

Ha elhisszük, amit a régiek mondanak, szilveszterkor és január elsején is érdemes apró magvakat fogyasztani. Sok olyan hagyomány van, amely szerencsés újévet, gazdagságot jósol, ismerkedjünk meg ezekkel a hiedelmekkel. Újévkor az emberek igyekeztek csupa kellemes dolgot tenni, az egész évi jó szerencséért.
Együnk lencsét! Ez a legelterjedtebb újévi hagyomány, amely bőséget hozott a házhoz. Akik lencsét esznek, azoknak sosem ürül ki a pénztárcájuk. Ha nem szeretjük a lencsét elfogyasztani, akkor sincs minden veszve. Tegyünk a zsebünkbe lencsét, hogy gazdagok legyünk az újévben.
Vannak olyan népszokások is, amelyeknek egészen ősi hagyománya van.
Szőke Anna, néprajzkutató, Kishegyes: „A piros almát, amit karácsonykor beledobnak a kútba, vagy a folyóba, vízbe, ahol elérhető, azt szilveszter napján kiveszik, a másik helyen új év napján kiemelik a vízből, és akkor egészségesek lesznek. Azt eszik meg. Meg kell fürödni abban a vízben.”
A gyertyagyújtásnak is nagy hagyománya volt Vajdaságban, a fényt, az örömöt szimbolizálta. Nem véletlen az sem, hogy pezsgővel koccintunk. A zajkeltés nagyon ősi szokás, célja az ártó és a rontó erők távoltartása volt. Valamint a pezsgő sokáig a leggazdagabbak itala volt. Ha drága, úri italt iszunk az év első perceiben, akkor a folytatás is fényűző lesz. Stipančević Ibolyát arról kérdeztük, hogy isznak-e pezsgőt ilyenkor: „Pezsgőt nem igazán, habár most hallottam, hogy az szerencsét hoz, meg sok pénzt, de mi nem fogyasztjuk.
Egy marék szerencse többet ér egy zsák tudománynál, tartották a régiek. Napjainkban azonban a legtöbben már csupán a családi hagyomány őrzése miatt készítik el a megszokott szilveszteri tálakat. Aki lencsét, babot eszik, annak az év során soha nem ürül ki a pénztárcája.
Éjfélkor divat volt meghúzni a malac farkát, hogy bőség és szerencse kísérje az újévünket. Amilyen hosszan visított a malac, olyan hosszú volt a jó hírünk a következő évben. Újév napján fogyasszunk malacot, az ugyanis az orrával előretúrja a szerencsét, amit nem kell nélkülöznünk az újévben. Szilveszter napján ássunk el egy érmét, amelyet újév napján ássunk ki. Ha így teszünk, akkor sok-sok kincsben bővelkedhetünk az új esztendőben.
Bagi István, árus, szabadkai Tejpiac: „Újév napjára szármát főzünk, malacot sütünk. Kicsontozott sonkát sütünk. Rizzsel főzünk levest, hogy sok pénzt hozzon.”
A háziasszonyok nem csak a főzéssel készültek lelkesen az újévre. A néprajzkutató arról is mesélt, hogy régen a fodrásznál már hajnali háromkor elkezdtek dolgozni, hogy mindenki csinosan kezdje az évet. Ennek a napnak a különlegessége volt még az éjféli újság, amely Vajdaság-szerte igen kedvelt szokás volt.
Szilveszterkor éjfél után jósoltassunk, öntsünk gyertyát, vagy ólmot. Kiderülhet, hogy kibe leszünk szerelmesek, vagy megtudhatjuk, mi okozza a szerencsénket, vagy szerencsétlenségünket.
Szerencsét hoz, ha megtöltjük az összes félig teli/üres konyhai tartónkat. (kávétartó, cukortartó, sótartó, bors tartó, lisztes edény, zsíros bödön, stb...) Ha ezek teli vannak, egész évben bőséget élünk, de ha üresek, vagy alig van bennük, akkor szükséget szenvedünk ezekben a dolgokban.
Nem jó dolog ma nagy értékű holmit vásárolni, mert egész évben kiadások várnak.
Újkeletű babona, hogy ilyenkor legyen legalább egy nagy értéket tartalmazó bankkártya, vagy egy nagy címletű bankó a tárcánkban, hogy az évben ez alá soha ne menjen a vagyonunk. Sokan ezen a napon tankolják tele az autójukat, hogy a következő évben mindig tele legyen a benzintank.
Akik ma dolgoznak, olyan féle munkát végezzenek amit egész évben kívánnak maguknak és úgy végezzék, ahogy egész évben dolgozni akarnak és tudnak. (jókedvben, örömben, vidámságban.) Ha ma dolgozó emberekkel találkozunk, mindegyikükkel legyünk tehát vidámak, dicsérjük meg őket. Elsején, ha vásárolunk, adjunk 5 dinár "borravalót" szerencsepénznek!
Úgy tartották, hogy szilveszter-napján nem szabad orvost hívni, mert az betegséget hozhat a jövő esztendőre. Azt ia tartja a hagyomány, hogy aki szilveszter éjszakáján megfordítja a párnáját a feje alatt, meglátja a jövendőbelijét álmában. Tartózkodjunk a vitáktól, veszekedésektől újévkor, mert amit az újév napján cselekszik az ember, az hatással lesz egész évre.
Aki üzlettel foglalkozik, hogy gyümölcsöző esztendő köszöntsön rá, szilveszterkor gyümölcsöket kell ennie.
Újév napján aki korán kel, egész évben friss lesz. Aki gyengének, betegnek érzi magát, az egész évben ilyen lesz.
Tilos megenni mindent szilveszter napján. A hagyományok szerint ugyanis ha hagyunk a szilveszteri menüből, akkor az újévben sem fogunk hiányt szenvedni. Újév napján tilos baromfi húst enni, mert az szétkaparja a szerencsénket, a hal pedig elúszik vele.
Amit az év első napján teszünk, az a néphit szerint elkísér bennünket egész évre. Ez a nap arról szól, hogy a következő év gazdagságát, az egészséget valamilyen úton-módon elővarázsoljuk. Figyeljünk oda tehát, hogy nem szabad mosni, de főleg teregetni, mert az kiterítésre, vagyis halálozásokra utal, és ha egy mód van rá, akkor ne adjunk kölcsön semmit, mert a hiedelem úgy tartja, hogy az nehezen tér majd vissza hozzánk.
A hiedelem úgy tartja, hogy az új esztendő első napján tilos a szemetet kivinni a házból, mert kidobjuk vele együtt a szerencsét is.

Szilveszter van, az év utolsó napja

Ma december 31-e, péntek van.
A katolikus egyházban ma van
Szent Szilveszter pápa ünnepe.
Az év utolsó napja a hálaadásé és az év értékelésé.
Az év utolsó napjához és január 1-jéhez
sok népszokás kapcsolódik.
Ilyen népszokás például, hogy az emberek
az év utolsó napján csak jó dolgokat tettek,
azért, hogy a következő év is szerencsés és jó legyen.
Az év utolsó napján sokan még ma is lencsét esznek.
Az emberek abban hittek, hogy aki lencsét evett
az év utolsó napján, az a következő évben gazdag lesz.
Az év utolsó napján gyertyát is gyújtottak az emberek.
A gyertya lángja a fényt és az örömöt jelképezte.
Újév napján az emberek malac húst esznek.
Régen az emberek úgy hitték,
hogy a malac előtúrja a szerencsét.
Régen úgy tartották, hogy szilveszter napján
nem szabad orvost hívni,
mert az betegséget hozhat a jövő évre.
Az emberek abban hittek, hogy újév napján,
tilos baromfi húst enni, mert az szétkaparja
a szerencsénket, a hal pedig elúszik vele.
Baromfi hús például a csirke hús.
Régi szokás szerint az újév első napján
tilos szemetet kivinni a házból,
mert kidobjuk vele együtt a szerencsét is.

Fontos, hogy az év utolsó napján is
mindenki jól érezze magát.


Kolbászból volt a kerítés is Erzsébetlakon

Kolbászfesztivál volt Erzsébetlakon. A rendezvény tavaly a koronavírus-járvány miatt elmaradt, így most nyolcadik alkalommal szervezték meg az eseményt a bánáti szórványtelepülésen.

A hagyományos disznóvágás mellett a fő program a kolbászkészítés volt. Erre idén negyven csapat nevezett be.
Erzsébetlak igazi turisztikai központtá változott a hétvégére. A nyolcadik kolbászfesztivál sok érdeklődőt vonzott a településre. Az eseményen nemcsak finom kolbászokat kóstolhattak a résztvevők, más disznótoros ételekből is bőven volt választék. Az udvarnoki Bacsika András családi, baráti társasággal érkezett: „Itt láttuk az előbb, hogyan vágják a disznókat. Minden hagyományosan van, szalmával pörkölik, úgy mossák. Minden hagyományosan van, mint valamikor régen a nagyszüleink csinálták, mivel most már mi egész másképp vágjuk a disznókat.”
A hagyományos disznóvágásra érkezett a muzslyai Budai Zoltán főböllér is, öt fős csapatával: „Ez az első év, mert csak gyorsan bejelentkeztünk öten, hogy próbáljuk ki, a munkánkban milyenek vagyunk. Gondolom, remélem, hogy jók vagyunk, és jövőre is eljövünk.”
A helyi Mišo Poljak szerint a régi disznóvágás csínját-bínját leshették el a kilátogatók: „Megmutathattuk a régi munkamódszert, gáz és áram nélkül, szalmával. Van egy régi favályúnk is, amiből már nagyon kevés van. Talán Vajdaságban van néhány. Szeretnénk bemutatni, ahogyan régen volt a disznóvágás.”
Nemcsak az erzsébetlakiak, hanem az egész közösség számára nagy jelentősége van az ilyen rendezvényeknek - mondta Milan Nedeljkov. A szervezőbizottság tagja hozzátette, a tradíciókat nem szabad hagyni, hogy feledésbe merüljenek: „Megmutatjuk mindazokat a dolgokat, amiket kicsit elfelejtettünk. A disznótort, a bánáti, erzsébetlaki disznótort úgy, ahogyan valamikor régen csinálták. Azt szeretnénk, hogy ez ne merüljön feledésbe.”
A kétnapos fesztivált művelődési programok is gazdagították.

Kolbászfesztivált tartottak Erzsébetlakon

Kolbászfesztivált tartottak a hétvégén Erzsébetlakon.

A hétvége szombat és vasárnap.
Tavaly a koronavírus-járvány miatt
elmaradt a településen a kolbászfesztivál.
Idén 8. alkalommal szervezték meg
a kolbászfesztivált Erzsébetlakon.
Idén 2022 van.
Erzsébetlak 1 vajdasági falu.
A kolbászfesztiválon bemutatták
a hagyományos disznóvágást és a kolbászkészítést,
vagyis, hogy régen hogyan vágták a disznót a falusi emberek.
A kolbászkészítésre idén 40 csapat jelentkezett.
Sok érdeklődő látogatott el tegnap Erzsébetlakra
a kolbászfesztivál miatt.
Tegnap február 5-e, szombat volt.
Az érdeklődők finom kolbászokat
és finom disznótoros ételeket is megkóstolhattak.
A kolbászfesztiválon művelődési programokon is
részt vehettek az emberek.
Művelődési program például
a néptáncosok vagy a népdalénekesek fellépése.


Havazás és csúszós utak Szerbiában

A havazás ellenére járhatók az utak Szerbiában, a sofőröket ennek ellenére fokozott óvatosságra intik.

Az úttest sokfelé nedves vagy jeges lehet. A hegyekben nagy hó van, ott hólánc is szükséges. A hegyi síközpontok továbbra is teljes kapacitással üzemelnek, így az ezekhez vezető utakon fokozott forgalommal is számolni kell. Az úttisztító gépek mindenhol a terepen vannak, ahol szükséges - jelentik az illetékesek.
Jelentős mennyiségű hó hullott Belgrádban és az ország fővárostól délre eső részein az elmúlt huszonnégy órában. Vajdaság északi részein szárazabb volt az időjárás, de a tartományi székváros környékén ugyancsak havazott. Szerbia-szerte tisztítják és sózzák az utakat, egyelőre nincs fennakadás a közlekedésben.
Újvidéken és környékén az éjjeli órák óta havazik folyamatosan, ám a hőmérséklet nem elég alacsony ahhoz, hogy az utakon hóréteg képződjön. Egyedül a fákon, füves területeken, a háztetőkön, valamint a hosszabb ideje parkoló járműveken keletkezett egy vékonyabb hóréteg.
A városban a kisebb utcákat, járdákat és a buszállomások környékét a Köztisztaság és a Városi Kertészet közvállalatok munkásai takarították. Mint Gojko Etinski, az újvidéki Út Közvállalat téli szolgálatának vezetője elmondta, csapataik egész éjjel takarították és sózták az utakat, főleg a szerémségi oldalon, a Fruška gora környékén.
Gojko Etinski, a téli szolgálat vezetője, Út Közvállalat, Újvidék: „A 25 csapatunk intenzíven dolgozott, és továbbra is dolgozni fognak, ameddig tart a havazás. Holnapra várhatóan eláll a csapadék és kitisztul az égbolt, de nagyon lecsökkenhet a hőmérséklet. Ez fagyáshoz vezethet bizonyos útszakaszokon, a kritikus részeken, főleg a szerémségi oldalon. Mi igyekszünk majd, hogy minden pillanatban sózhassuk azokat a szakaszokat, de mindig fennállhat meghibásodások lehetősége, ahol mi abban a pillanatban nem tudunk dolgozni.”
Vajdaság északi részein szárazabb volt az időjárás, de Közép-, Nyugat- és Délnyugat-Szerbiában komolyabb havazás volt az elmúlt 24 órában. Este Belgrád utcáin is több centiméteres hótakaró keletkezett.
Szerda reggel komoly fagyok lesznek Vajdaság-szerte -6 fok körüli értékekkel, csütörtökön pedig már -10 fok alá is ereszkedhet a hőmérő higanyszála. A szakemberek fokozott óvatosságra intik a járművezetőket: csökkentsék a sebességet és alkalmazkodjanak az útviszonyokhoz.

Havazás és csúszós utak Szerbiában

Óvatosan és figyelmesen kell közlekedni a szerbiai utakon.
Az utak sokfelé jegesek és csúszósak lehetnek.
Az utak járhatóak, de mégis figyelmesen kell
vezetniük a sofőröknek az utakon.
A hegyekben nagy a hó, ott hólánc is szükséges
az autók kerekein.
A hegyi központok továbbra is dolgoznak.
A hegyi központokhoz vezető utakon nagy lehet a forgalom.
Az úttisztító gépek mindenhol letakarítják
az utakat, ahol szükséges.


Szeszélyes lesz az időjárásunk

Meleg, napsütéses lesz a mai napunk. A legmagasabb hőmérséklet 12 Celsius-fok körül alakul Vajdaság területén. Szerbia délebbi részein azonban felhős lesz az ég, kisebb eső, a hegyvidéki részeken pedig havazás is előfordulhat.

Vasárnap valamelyest visszaesik a hőmérséklet. Legfeljebb 9 fokot mérhetünk majd. Csapadék nem valószínű, de erősen felhős lesz az ég felettünk. Vajdaság egyes területein felélénkülhet a szél is.
Hétfőn is többnyire felhős időre kell készülnünk, záporok is előfordulhatnak.
Kedden a reggeli órákban pedig még havazhat is térségünkben.
A következő napokban nem lesz hiány az időjárási frontokból sem, az arra érzékenyek fejfájós napokra készülhetnek.

Szeszélyes időjárás várható

Szeszélyes időjárás várható a hétvégén Szerbiában.

Szeszélyes időjárás kiszámíthatatlan időjárást jelent,
vagyis valahol napos időjárás lesz,
valahol viszont eső, havazás is kialakulhat.
Vajdaság területén meleg, napsütéses lesz
a mai napunk.
Ma március 4-e, szombat van.
Ma a legmagasabb hőmérséklet 12 fok körül alakul
Vajdaság területén.
Szerbia délebbi részein azonban felhős lesz az ég,
kisebb eső, akár havazás is előfordulhat
a hegyvidéki részeken.
Vasárnap kicsit hűvösebb lesz.
Vasárnap délután 9 fokig melegszik a levegő.
Csapadék nem várható vasárnap,
de felhős lesz az ég.
Csapadék ugyanaz, mint az eső.
Vasárnap március 5-e, holnap lesz.
Vajdaság egyes területein erősebb lehet a szél is.
Hétfőn is marad a felhős, esős időjárás.
Kedden a reggeli órákban pedig
még havazhat is térségünkben.
A változékony időjárás miatt
az arra érzékenyek fejfájásra számíthatnak
a következő napokban.


Gyásznap Újvidéken Balašević halála alkalmából

A mai napot, február 21-ét, gyásznapnak nyilvánították Újvidéken Đorđe Balašević halála alkalmából, jelentette be Miloš Vučević, a város polgármestere.

A városházán lekapcsoltuk a világítást, hogy kifejezzük fájdalmunkat és együttérzésünket a családdal. Nehéz pillanat ez nemcsak a Balašević család, hanem az egész város, ország és régió számára is - írta Vučević a Twitteren. Đorđe Balašević életének 67. évében hunyt el pénteken a Vajdasági Klinikai Központban.

Ma gyásznap van Újvidéken

Gyásznapot hirdetett ki mára Újvidék polgármestere a városban.

Ma február 21-e, vasárnap van.
A gyásznap Đorđe Balašević
halála alkalmából van.
Újvidék 1 nagyváros Vajdaságban.
Đorđe Balašević 1 nagyon
híres és fontos szerb énekes
és zenész volt, aki pénteken
hunyt el.
Péntek február 19-e volt.
Đorđe Balašević 67 éves volt.
Az újvidéki városházán
lekapcsolták a világítást.
Így mutatja ki a város
a fájdalmát és a részvétét
az énekes családjának.
Újvidék polgármestere
azt írta, hogy nagyon nagy
fájdalom Újvidék városának
és az egész országnak is
Đorđe Balašević halálesete.
Újvidék polgármesterét
Miloš Vučevićnak hívják.


A mostani hőhullám legmelegebb napja

Fokozódik a kánikula, az erőteljes hőhullám legmagasabb hőmérsékletét mérhetjük ma. A csúcshőmérséklet a 40-41 fokot is elérheti a térségben. A kánikula miatt több kéréssel is fordult a munkáltatókhoz és a lakossághoz a kormány.

Kedden tetőzött a kánikula, a csúcshőmérséklet helyenként a 40-41 fokot is elérte. Egy Temesvárról érkezett pár Palicson tölti a legmelegebb napokat.
Doru Buzatu: „Megyünk ebbe a parkba, az akvaparkba, után pedig elmegyünk enni valamit. Tizenegy óráig leszünk itt.”
Čurčić Ratko: „Hagyományosan védekezem, árnyék, hideg víz, nem megyünk a napra, amikor nagyon meleg van. 10-11 között vagyunk kint, utána nem megyünk már ki délután 5-6 óráig.”
A munkaügyi és foglalkoztatási minisztérium közleményben hívja fel a figyelmet a szabadtéren végzett munka veszélyeire. Arra kérik a munkaadókat, hogy az extrém hőmérsékletre való tekintettel, ne dolgoztassák alkalmazottaikat a tűző napon, főként ne 11 és 16 óra között. Az építőiparban, mezőgazdaságban, és a kommunális ágazatban dolgozók fokozott veszélynek vannak kitéve a hőség miatt - olvasható.
Vrabanović Franjo:„- Hideg víz, árnyékban vagyunk. Hoz nekünk hideg vizet a főnökasszony és a munkavezető is. Nincs semmi probléma. Rövidített munkaidőben dolgozunk.
Hány óráig dolgoznak?
Tizenegyig. Öttől tizenegyig.”
Mózes Róbert:„- Hattól kettőig dolgozunk, isszuk az üdítőt, dinnyét eszünk. Hasonlókkal próbálkozunk. Alkoholos italt még véletlenül sem, mivel hajtjuk ezt a nagy járgányt.
- Nincs rövidített munkaidő a hőség miatt?
- De van, jutalom órát kaptunk tegnap is, esetleg másfelet. Nagyon rendesek a főnökök.”
Az észak-bácskai körzetben ellenőrzéseket tartanak, amelyek során azt vizsgálják, hogy a munkaadók megteremtik-e a biztonságos munkavégzés feltételeit.
A közleményben a szabadtéri tűzgyújtás veszélyeire is felhívják a figyelmet. A rendkívül magas hőmérsékletben egy pillanat alatt továbbterjedhet a tűz, emberéleteket kockáztatva.
Az előttünk álló néhány napban még kitart a forróság, hétvégén azonban érkezik a felfrissülés.
Goran Mihajlović, meteorológus: „A következő két napban várható még magas hőmérséklet, 35-40 fok közötti hőmérséklet. Holnap és holnapután két fokot lehűl a hőmérséklet, pénteken pedig északnyugaton 3-5 fokkal esik a hőmérséklet, szombaton és vasárnap pedig a többi területen is zivatarok, felhőszakadás hozza meg a felfrissülést. A jövő héten a csúcshőmérséklet 30-32-33 fok között alakul. Kellemes, meleg idő lesz.”
Sokan a hűvös szobába menekülnek a hőség elől, ez pedig ahhoz vezetett, hogy hétfőn megdőlt a napi áramfogyasztási rekord Szerbiában, feltehetően a légkondicionálók intenzív használata miatt.
Dragan Rakić, a Szerbiai Villanyhálózat diszpécser részlegének vezetője: „Tegnap elértük a rekordot a napi szintű fogyasztás tekintetében a tavalyi évhez képest. 103 GW/h volt a tegnapi napi szintű fogyasztás. A tavalyi évhez képest 10 százalékkal nőtt meg az átlagfogyasztás.”
De nemcsak a túlzott áramfogyasztás, és a tűző napon való tartózkodás jelent problémát ezekben a napokban. Az illetékesek a szabadtéri tűzgyújtás veszélyeire is felhívják a figyelmet. A rendkívül magas hőmérsékletben ugyanis egy pillanat alatt továbbterjedhet a tűz, emberéleteket kockáztatva.
Az idei nyár eddigi legforróbb napja lesz Magyarországon is, megdőlhet az abszolút melegrekord. Az Országos Meteorológiai Szolgálat adatai szerint napközben 35 és 42 fok közötti értékek vérhatók. Késő este 21 és 30 fok között alakul a hőmérséklet. A meleg ellenére helyenkénti záporokra, zivatarokra is figyelmeztetnek. Erre elsősorban a Dunántúl délkeleti felén lehet számítani a délutáni órákban. A zivatarokhoz felhőszakadás és viharos széllökések társulhatnak.

Ma lesz a legmelegebb

Ma lesz az eddigi legnagyobb hőség az országban.

Ma a délutáni órákban akár 41 fokot is mérhetünk.
Ma július 16-a, kedd van.
Ebben a hőségben nagyon veszélyes
szabadtéri munkát végezni.
Fontos, hogy a munkaadók ne dolgoztassák munkásaikat
a tűző napon, főleg délelőtt 11 óra és délután 4 óra között.
A szabadtéri tűzgyújtás is nagyon veszélyes ezekben a napokban.
A nagyon magas hőmérsékletben egy pillanat alatt
továbbterjedhet a tűz, emberéleteket veszélyeztetve.
Az idei nyár eddigi legforróbb napja lesz Magyarországon is.
Ma késő este 21 fok és 30 fok között alakul a hőmérséklet.
Helyenként záporok, zivatarok is kialakulhatnak,
de ettől még nem hűl le a levegő.
Ezekben a meleg napokban fontos, hogy sok folyadékot igyunk
és maradjunk a hűvös szobában.


Hidegebb napok jönnek

Az ország egyes részein 10 fokkal csökken a hőmérséklet és havazás is várható.

A lassan térségünkbe érkező hideg légtömeg magával hozza az igazi telet. Ma is helyenkénti csapadékra számíthatunk, a hegyeken és az alacsonyabban fekvő területeken pedig havazhat is. Ma a legmagasabb nappali hőmérséklet 6 és 12 fok között alakul. A délutáni és az esti órákban további lehűlés várható. A hét elejét mérsékelt, nyugati és északnyugati szél kíséri. A legalacsonyabb hőmérséklet a közelgő hétvégéig mínusz öt fok körül alakul.
Változékony időjárásra számíthatunk a következő napokban térségünkben, csapadék is előfordulhat, ugyanakkor hosszabb napos időszakok is lehetnek.  Kedden éjszaka gyenge hózápor, kisebb havazás is elképzelhető, a leghidegebb órákban -2 fok körül alakul a hőmérséklet. Szerdától azonban ismét melegszik az idő, néhány órára a nap is kisüt, majd csütörtökön újra egyre többfelé várható csapadék.

Hideg napok jönnek

Hideg napok érkeznek térségünkbe, havazás is várható.

Az ország egyes részein
10 fokkal csökken a hőmérséklet.
Lassan, de megérkezik az igazi tél térségünkbe.
Ma bárhol előfordulhat csapadék.
Csapadék ugyanaz, mint az eső.
Ma november 29-e, hétfő van.
Ma a hegyeken havazhat is.
Ma a nappali hőmérséklet 6 fok és 12 fok között alakul.
Az esti órákban további lehűlés várható.
Hétvégéig akár már -5 fokig is lehűlhet a levegő.


Vidámpark, kirakodóvásár és finom falatok a Palicsi-tó partján

Az érdeklődők számos program közül válogathatnak. Az állatkert hosszabbított nyitvatartással készül a kilátogatóknak.

Vidámparkkal, kirakodóvásárral és finom falatokkal várják a majálisozókat a Palicsi-tó partján. Sindel János családjával a magyarországi Deszkről érkezett Palicsra. Jánosék először járnak itt. Többen is ajánlották nekik, hogy itt töltsék a majálist. „Természetesen a tradicionális szerb konyhát nem hagyhattuk ki. Hiszen odaát, nálunk Magyarországon a pljeskavica meg a hasonló szerb grillkonyha ételei nehezen kaphatók, nehezen elérhetők. Ez az első dolog. Emellett kipróbáltuk a vidámparkot. Viszonylag kedvező áron elérhető, meg ettünk egy fagyit.”
Hat gyermekükkel éppen az állatkertből indult a tópartra a topolyai Tomić család. A vasárnapot választották arra, hogy körbenézzenek Palicson. Gyerekeik pedig az állatkertben érezték a legjobban magukat. Tomić Fedor, Topolya: „Az idén már másodszor vagyunk az állatkertben. A gyerekeknek ez nagyon nagy élmény, úgyhogy szerintem az idén még párszor meg fogjuk látogatni. A mai napot erre szántuk most, nagyon élvezzük a dolgokat.”
A Palicsi Állatkert május 2-ig hosszabbított nyitvatartással várja a látogatókat. Ez azt jelenti, hogy reggel 8 és este 8 óra között tart nyitva. Nemcsak az állatokat nézhetik meg a kilátogatók, hanem számos érdekességgel is készültek az intézmény munkatársai az ünnepi időszakra. Például, állatetetéssel vagy kiállításokkal.
Május 1-én és 2-án is számos programot kínál Palics és környéke. Hétfőn megrendezik a 46. Trimbit. Kerékpárral, rollerrel vagy gyalog is neki lehet vágni az útnak. A mozogni vágyók idén, kortól függetlenül, ingyen vehetnek részt a programon. De természetesen a vidámpark, az állatkert és a gasztronómiai különlegességek sem maradhatnak el a következő két napban sem.

Sok érdekes program a Palicsi-tó partján

Vidámpark, kirakodóvásár és finom ételek, italok várják a majálisozókat a Palicsi-tó partján.

A május 1-jei ünnepek alkalmával szerveztek
ennyi érdekes programot a Palicsi-tó partján.
Ma május 1-je, hétfő van.
A palicsi állatkert május 2-ig
hosszabbított nyitvatartással dolgozik.
Ez azt jelenti, hogy reggel 8 órától este 8 óráig
tart nyitva a palicsi állatkert.
Állatetetéssel és különböző kiállításokkal is
készültek az állatkertben a látogatók számára.
Május 2-a holnap, kedden lesz.
Sokan érkeztek Magyarországról is
a Palicsi-tó partjára, hogy megtekintsék, milyen itt a majális.
A megkérdezett magyarországi látogatók elmondták,
hogy a hagyományos szerb konyha ételeit kóstolták meg
a palicsi vásárban, és a vidámparkot is kipróbálták.


Pásztor István marad a VMSZ élén

Újabb négy évig Pásztor István lesz a Vajdasági Magyar Szövetség elnöke – erről döntött a párt a kishegyesi tisztújító Közgyűlésén. A politikust 2007 óta, ötödik alkalommal választották meg a párt élére.

A tisztújítón a 336 jelenlevő küldött közül 334-en szavaztak, ebből 330-an támogatták a VMSZ eddigi elnökét. Az elnök mellett a küldöttek megválasztották a Tanácsot is.
Arra készülünk, hogy az előttünk levő négy évet is talpon végigvigyük, és hogy a párt is és a közösség is legalább olyan kondícióban maradjon és legyen, mint most - hangzott el a VMSZ tisztújító közgyűlését követő sajtótájékoztatón. Ez nem lesz egyszerű, mert azt gondolom, hogy ma sokkal összetettebb a világ, sokkal több veszély fenyeget sokkal több oldalról, mint az elmúlt 16 évben bármikor - mondta Pásztor István.„Továbbra is az alapvető feladatunk, hogy mindent megtegyünk annak érdekében, hogy minden Vajdaságban élő magyar identitásában megmaradva és megerősödve boldogulni tudjon a szülőföldjén. Ez volt az eddigi mozgatórugónk is, és ma is ez, és az elkövetkező időben is ez lesz a mozgatórugónk.”
Ehhez viszont a szülőföldnek is változnia kell - tette hozzá Pásztor István. A szülőföldnek vonzóbbá, elfogadhatóbbá, vállalhatóbbá kell, hogy váljon. A szülőföld meg kell, hogy változzon. Az utóbbi napok, hetek, hónapok, évek azt bizonyítják, hogy rengeteg korrigálni való van a szerb társadalomban - mondta a VMSZ elnöke.„Mi méltányoljuk például azt, hogy minden iskolában ma rendőr van. De igazán azt szeretnénk, hogyha egyetlen egy iskolában sem kellene, hogy rendőr legyen. Azt gondoljuk, hogy erőteljes lépést kell tenni annak érdekében, hogy az ország, a lakosság, mindannyian kilépjünk a valóságshowk világából és belépjünk a realitások világába.”
Egészen biztos, hogy az előttünk levő négy évben nagyon sok választás lesz - mondta Pásztor. Van ebben a pillanatban egy forgatókönyv vagy egy logika, amely szerint többé-kevésbé fölsorolható, hogy mikor mi lesz, de ez általában nem így szokott lenni, ezeken túlmenően még egyéb más megmérettetések is szoktak rendkívüli módon becsúszni az évbe vagy a mindennapokba - fogalmazott a politikus.„A Vajdasági Magyar Szövetség továbbra is arra törekszik, hogy önállóan indulva a választásokon széles körű legitimitás birtokába jusson, és abból a pozícióból építsen partnerkapcsolatot azokkal, akik elfogadják, illetve akiknek a programjait a Vajdasági Magyar Szövetség el tudja fogadni.”
A Vajdasági Magyar Szövetség politikailag érett, felkészült, olyan tapasztalatnak, olyan fölgyülemlett tudásnak a birtokában van, amelyik képessé teszi arra, hogy a rá váró feladatokkal meg tudjon birkózni - mondta Pásztor István.

Pásztor István marad a VMSZ elnöke

Újabb 4 évig Pásztor István marad a Vajdasági Magyar Szövetség elnöke.

A VMSZ a Vajdasági Magyar Szövetség rövidítése.
A VMSZ 1 politikai párt.
A politikai párt tagjai tegnap szavazás útján
döntöttek arról, hogy Pásztor István maradjon
a VMSZ elnöke.
Tegnap közgyűlést tartott a VMSZ Kishegyesen.
Tegnap május 20-a, szombat volt.
Pásztor Istvánt 2007 óta,
5. alkalommal választották meg a párt élére.
A közgyűlésen a 336 jelenlevő tag közül
334-en szavaztak.
Ebből 330-an támogatták a VMSZ eddigi elnökét, Pásztor Istvánt.
A VMSZ elnöke elmondta, arra készülnek,
hogy a következő időszakban is
a vajdasági magyar közösség érdekeit védjék.
Pásztor István szerint változtatásokra
és sok munkára lesz szükség a céluk eléréséhez.